cyanic-selkie/wikianc huggingface dataset:
ಮಾಧವ ವರ್ಮ ೨
ಶಾಸನಗಳು
'ಎರಡನೆಯ ಫಲಕವು ಸಾರ್ವಭೌಮ (ಚಕ್ರವರ್ತಿ) ಮತ್ತು ಎಲ್ಲಾ ಧಾರ್ಮಿಕ ಮತ್ತು ಅಶ್ವಮೇಧ ಯಜ್ಞಗಳನ್ನು ಮಾಡಿದ ಮಹಾರಾಜ ಮಾಧವ ವರ್ಮ ೨'' ಅನ್ನು ಉಲ್ಲೇಖಿಸುತ್ತದೆ. ವಾಕಾಟಕ ರಾಜ ಎರಡಾನೇ ಪೃಥ್ವಿಷೇನನನ್ನು ಸೋಲಿಸಿದನು ಮತ್ತು ವಾಕಾಟಕ ಮಹಾದೇವಿಯ ರಾಜಕುಮಾರಿಯನ್ನು ವಿವಾಹವಾದನು, ಅವನು ಚಾತುರ್ವಂಶ, ಚತುರಾಶ್ರಮ, ಧರ್ಮ-ಕರ್ಮಸೇತು ಎಂಬ ಬಿರುದನ್ನು ಹೊಂದಿದ್ದನು.
ಉಲ್ಲೇಖಗಳು
ವರ್ಗ:ಭಾರತದ ಇತಿಹಾಸ
ಇಟ್ಟಿಗೆ
ಇಟ್ಟಿಗೆ ಒಂದು ನಿರ್ದಿಷ್ಟ (ಸಾಮಾನ್ಯವಾಗಿ ಆಯತ ಘನ) ಆಕಾರದಲ್ಲಿ ಮಣ್ಣನ್ನು ಅಚ್ಚು ಹಾಕಿ ಸುಟ್ಟು ಮಾಡುವ ಒಂದು ವಸ್ತು. ಇದು ಕಟ್ಟಡಗಳ ನಿರ್ಮಾಣದಲ್ಲಿ ಬಳಕೆಯಾಗುತ್ತದೆ. =ಪ್ರಾಚೀನತೆ== ಇಟ್ಟಿಗೆ ಸಾಮಾನ್ಯವಾಗಿ ಮಣ್ಣಿನಿಂದ ತಯಾರಿಸಿದ ಆಯತಾಕಾರದ ಘನ; ಕಟ್ಟಡ ರಚನೆಯಲ್ಲಿ ಬಳಸಲಾಗುವ ವಸ್ತು (ಬ್ರಿಕ್), ನೀರಿನಲ್ಲಿ ಕಲಸಿದ ಮಣ್ಣನ್ನು ಮರದ ಅಚ್ಚುಗಳಿಗೆ ತುಂಬಿ ಇಟ್ಟಿಗೆಗಳನ್ನು ಬಿಸಿಲಿನಲ್ಲಿ ಒಣಗಿಸಿ ತಯಾರಿಸುವುದು ಪ್ರಾಚೀನ ಈಜಿಪ್ಟಿನಲ್ಲಿ ಕ್ರಿ.ಪೂ. 4000ದಲ್ಲಿಯೇ ಬಳಕೆಯಲ್ಲಿತ್ತು. ಇವು ನೀರು ಬಿದ್ದಾಗ ಕರಗುತ್ತವೆ. ಇವನ್ನು ಬೆಂಕಿಯಲ್ಲಿ ಸುಟ್ಟು ಗಟ್ಟಿಯಾಗಿ ಮಾಡಿದ್ದು ನಾಗರಿಕತೆಯ ಇತಿಹಾಸದಲ್ಲಿಯೇ ಒಂದು ದೊಡ್ಡ ಹೆಜ್ಜೆ. ಮೆಸೊಪೊಟೇಮಿಯದ ಅರಮನೆಯನ್ನು ಕ್ರಿ.ಪೂ. 3500ರಲ್ಲಿ ಸುಟ್ಟ ಇಟ್ಟಿಗೆಗಳಿಂದ ಕಟ್ಟಿದ್ದರು.ಬ್ಯಾಬಿಲಾನಿನ ಮನೆಗಳ ಗೋಡೆಗಳಲ್ಲಿ ಸುಟ್ಟ ಮತ್ತು ಸುಡದೆ ಇದ್ದ ಇಟ್ಟಿಗೆಗಳನ್ನು ಉಪಯೋಗಿಸಿದ್ದಾರೆ. ಆದರೆ ಕ್ರಿ.ಪೂ. 6ನೆ ಶತಮಾನದಲ್ಲಿ ಕಟ್ಟಿದ ಹೊಸ ಅರಮನೆ, ತೂಗಾಡುವ ತೋಟ ಬೆಲ್ ದೇವತೆ ದೇವಾಲಯ ಇವುಗಳಲ್ಲಿ ಬಣ್ಣದ ಸುಟ್ಟ ಇಟ್ಟಿಗೆಗಳನ್ನು ಉಪಯೋಗಿಸಿದ್ದಾರೆ. ಈ ಇಟ್ಟಿಗೆಗಳ ಅಳತೆ 304 ಮಿ.ಮೀ. ಚೌಕ, 76-101 ಮಿ.ಮೀ. ದಪ್ಪ. ಕ್ರಿ.ಪೂ. 3ನೆಯ ಶತಮಾನದಲ್ಲಿ ಚೀನಿಯರು ತಮ್ಮ ದೇಶದ ರಕ್ಷಣೆಗಾಗಿ ಕಟ್ಟಿದ ಭಾರೀ ಗೋಡೆಯಲ್ಲಿ ಇಟ್ಟಿಗೆಗಳನ್ನು ಉಪಯೋಗಿಸಿದ್ದಾರೆ. ಪ್ರಾಚೀನರಲ್ಲಿ ಶ್ರೇಷ್ಠ ಶಿಲ್ಪಿಗಳಾದ ರೋಮನರು ತಮ್ಮ ಕಟ್ಟಡಗಳಲ್ಲಿಯೂ ಮೇಲುಗಾಲುವೆಗಳಲ್ಲಿಯೂ ಸುಟ್ಟ ಇಟ್ಟಿಗೆಗಳನ್ನು ಧಾರಾಳವಾಗಿ ಬಳಸುತ್ತಿದ್ದರು. ಇವರು ಸುಟ್ಟ ಇಟ್ಟಿಗೆ ಹೊರಭಾಗಕ್ಕೆ ಅಂದವಾದ ಬಣ್ಣವನ್ನು ಹಾಕುತ್ತಿದ್ದರು. ಕ್ರಿ.ಶ. 8ನೆಯ ಶತಮಾನದಲ್ಲಿ ಪೂರ್ವ ಬಂಗಾಲದ ಷರಹ್‍ಪುರದ ದೇವಸ್ಥಾನವನ್ನು ಸಣ್ಣ ಇಟ್ಟಿಗೆಗಳು ಮತ್ತು ಗಾರೆ ಉಪಯೋಗಿಸಿ ಕಟ್ಟಿ ಬಣ್ಣ ಬಣ್ಣದ ಮಣ್ಣಿನ ಪ್ರತಿಮೆಗಳಿಂದ ಅಲಂಕರಿಸಿದ್ದಾರೆ.
ನಾಗರಿಕತೆಯ ಸಂಕೇತ
ಇಟ್ಟಿಗೆ ಬೆಳೆದು ಬಂದ ಬಗೆ ನಾಗರಿಕತೆಯ ವಿಕಾಸವನ್ನು ಸೂಚಿಸುತ್ತದೆ. ನೈಸರ್ಗಿಕ ಆವರಣಗಳಾದ ಗುಹೆ ಪೊಟರೆ ಮುಂತಾದವುಗಳಿಂದ ತಾನೇ ರಚಿಸಿದ ಗುಡಿಸಲುಗಳಿಗೆ ಮಾನವ ಪ್ರವೇಶಿಸಿದ್ದು ಮೊದಲ ಹೆಜ್ಜೆ. ಸುಲಭವಾಗಿ ದೊರೆಯುವ ಹಸಿ ಮಣ್ಣುಕಲ್ಲುಗಳಿಂದ ಇಂಥ ಕಟ್ಟಡ ರಚಿತವಾದುದಾಗಿರಬಹುದು. ಮುಂದೆ ಕಲ್ಲುಗಳ ಕೊರತೆಯಾದಾಗಲೊ ಮಣ್ಣುಗೋಡೆ ವಿಕಾರವಾಗಿ ಕಂಡುದರಿಂದಲೊ ಹಸಿಮಣ್ಣನ್ನು ಒಂದು ನಿಯತಾಕಾರಕ್ಕೆ ಕೊಯ್ದು ಪೇರಿಸಿ ಗೋಡೆ ಕಟ್ಟುವ ಕ್ರಮ ಬಳಕೆಗೆ ಬಂದಿರಬಹುದು. ಹೀಗೆ ಒಣಗಿಸಿದ ಗಟ್ಟಿ ಉಂಡೆಗಳೇ ಅತ್ಯಂತ ಪ್ರಾಚೀನ ಇಟ್ಟಿಗೆಗಳು. ಇಂಥ ಇಟ್ಟಿಗೆಗಳನ್ನು ಇಸ್ರೇಲಿನ ಜೆರಿಕೋ ಎಂಬಲ್ಲಿ ನವಶಿಲಾಯುಗದ ಕಾಲದಲ್ಲೇ (ಕ್ರಿ.ಪೂ.ಸು. 7000) ಉಪಯೋಗಿಸುತ್ತಿದ್ದುದು ಕಂಡುಬಂದಿದೆ. ಕಲಸಿದ ಮಣ್ಣನ್ನು ಬುಟ್ಟಿಗಳ ಬದಲಾಗಿ ಮರದ ಹಲಗೆಗಳಿಂದ ಮಾಡಿದ ಅಚ್ಚುಗಳಿಗೆ ತುಂಬಿ ಬಿಸಿಲಿನಲ್ಲಿ ಒಣಗಿಸಿ ಉಪಯೋಗಿಸುವ ಪದ್ಧತಿ ಕ್ರಮೇಣ ಬೆಳೆಯಿತು. ಈ ಕಾಲದ ಅಚ್ಚುಗಳು ಮಟ್ಟದ ಮರದ ಹಲಗೆಗಳಿಂದಾಗಿ ಇಟ್ಟಿಗೆಗಳು ಚೌಕ ಅಥವಾ ಆಯಾಕಾರವನ್ನು ತಳೆದುವು. ಇಂಥ ಅಚ್ಚುಗಳಲ್ಲಿ ತಯಾರಿಸಿದ ಇಟ್ಟಿಗೆಗಳು ಮೊದಲು ಮೆಸೊಪೊಟೇಮಿಯದಲ್ಲಿ ಕ್ರಿ.ಪೂ. 3500ರ ಸುಮಾರಿನಲ್ಲಿ ಬಳಕೆಗೆ ಬಂದುವು. ಅನತಿಕಾಲದಲ್ಲಿ ಒಣಗಿಸಿದ ಇಟ್ಟಿಗೆಗಳ ಜೊತೆಯಲ್ಲೇ ಆವಿಗೆಯಲ್ಲಿ ಸುಟ್ಟ ಇಟ್ಟಿಗೆಗಳ ಬಳಕೆಯೂ ಬೆಳೆಯಿತು. ಮೆಸೊಪೊಟೇಮಿಯದಲ್ಲಿ ಮೊದಲು ಆವಿಷ್ಕರಿಸಲ್ಪಟ್ಟ ಈ ಹೊಸ ವಿಧಾನ ಕ್ರಮೇಣ ಈಜಿಪ್ಟ್, ಭಾರತದ, ಚೀನ ಮುಂತಾದೆಡೆಗಳಲ್ಲೆಲ್ಲ ಹರಡಿತು. ಮೆಸೊಪೊಟೋಮಿಯ ಬಯಲು ಪ್ರದೇಶದಲ್ಲಿ ಕಲ್ಲು ದೊರಕದಿರುವುದರಿಂದ ಅಲ್ಲಿನ ಪ್ರಾಚೀನ ನಾಗರಿಕತೆಗೆ ಸಂಬಂಧಿಸಿದ ಕಟ್ಟಡಗಳು ಇಟ್ಟಿಗೆಯವೇ ಆಗಿವೆ. ಅಲ್ಲದೆ ಗೋಡೆಗಳ ಹೊರಭಾಗದಲ್ಲಿ ಸುಂದರ ನಮೂನೆಗಳು ಮೂಡಿಸಲು ಅನುಕೂಲವಾಗುವಂತೆ ಒಂದು ಮುಖದಲ್ಲಿ ಅಚ್ಚುಗಳಿಂದ ಒತ್ತಿದ ನಕಾಶೆಗಳನ್ನುಳ್ಳ ಇಟ್ಟಿಗೆಗಳೂ (ಸ್ಟಾಂಪ್ಡ್ ಬ್ರಿಕ್ಸ್) ಗಾಜಿನಂಥ ವಸ್ತುನಿನಿಂದ ಬಣ್ಣ ಬಣ್ಣದ ಮೆರುಗಣ್ಣು ಕೊಟ್ಟಿರುವ ಇಟ್ಟಿಗೆಗಳೂ (ಗ್ಲೇಸ್ಡ್ ಬ್ರಿಕ್ಸ್) ಇಲ್ಲಿ ಕ್ರಿ.ಪೂ. 1500ರ ಸುಮಾರಿನಲ್ಲಿಯೇ ಬಳಕೆಗೆ ಬಂದವು. ಇಂತಹ ಇಟ್ಟಿಗೆಗಳಿಂದ ಕಟ್ಟಿದ ಉತ್ತಮ ರಚನೆಗಳು ಬ್ಯಾಬಿಲಾನಿನ ಹೊಸ ಅರಮನೆಯ (ಕ್ರಿ.ಪೂ. 6ನೆಯ ಶತಮಾನ) ಅವಶೇಷಗಳಲ್ಲಿವೆ. ಯೂರೋಪಿನ ಬಹುಭಾಗಗಳಲ್ಲಿ ಇಟ್ಟಿಗೆ ಉಪಯೋಗ ರೋಮನ್ನರ ಕಾಲದಲ್ಲಿ ಪ್ರಚಾರವಾಯಿತು. ಆ ಕಾಲದ ಸುಟ್ಟ ಇಟ್ಟಿಗೆಗಳಲ್ಲಿ ಕಟ್ಟಿದ ಅನೇಕ ಕಟ್ಟಡಗಳು ಇಂದಿಗೂ ಗಟ್ಟಿಮುಟ್ಟಾಗಿ ಉಳಿದು ಬಂದಿದೆ.
ಭಾರತದಲ್ಲಿ ಇಟ್ಟಿಗೆಯ ಉಪಯೋಗ
ಭಾರತದಲ್ಲಿ ಇಟ್ಟಿಗೆಯ ಅತ್ಯಂತ ಪ್ರಾಚೀನ ಬಳಕೆ ಕಾಲಿಬಂಗನ್, ಕೊಟ್‍ದೀಜಿ ಮುಂತಾದೆಡೆಗಳಲ್ಲಿ ಹರಪ್ಪ ಸಂಸ್ಕೃತಿಗೂ ಹಳೆಯದಾದ ಅವಶೇಷಗಳಲ್ಲಿ (ಕ್ರಿ.ಪೂ.ಸು. 2700)ಯೂ ಕಂಡುಬಂದಿದೆ. ಹರಪ್ಪ ಸಂಸ್ಕೃತಿಯ ಕಾಲದಲ್ಲಿ (ಕ್ರಿ.ಪೂ. ಸು. 2500-1500) ಒಣಗಿಸಿದ ಮತ್ತು ಸುಟ್ಟ ಇಟ್ಟಿಗೆಗಳು ವಿಶೇಷವಾಗಿ ಬಳಕೆಯಲ್ಲಿದ್ದುವು. ವೇದಕಾಲದಲ್ಲಿ ಸಹ ಇಟ್ಟಿಗೆ ಉಪಯೋಗದಲ್ಲಿತ್ತೆಂಬುದು ಐತರೇಯ, ಶತಪಥ ಮುಂತಾದ ಬ್ರಾಹ್ಮಣಗಳಿಂದ ತಿಳಿದುಬರುತ್ತದೆ. ಆದರೆ ಸಮಕಾಲೀನ ಇಟ್ಟಿಗೆಗಳಾವುವೂ ಈವರೆಗೆ ಸಿಕ್ಕಿಲ್ಲ. ಪುನಃ ಇಟ್ಟಿಗೆಯ ಉಪಯೋಗದ ಬಗ್ಗೆ ಮಾಹಿತಿ ದೊರಕುವುದು ಕ್ರಿ.ಪೂ. 7ನೆಯ ಶತಮಾನದಲ್ಲಿ. ಈ ಕಾಲದ ಒಂದು ಇಟ್ಟಿಗೆಯ ಕೋಟೆ ಕೌಶಾಂಬಿಯಲ್ಲಿದೆ. ಅಲ್ಲಿಂದ ಮುಂದೆ ಇತ್ತೀಚಿನವರೆಗೂ ಇದರ ಉಪಯೋಗ ಅವ್ಯಾಹತವಾಗಿ ಸಾಗಿ ಬಂದಿದೆ. ಆದರೆ ಈ ಇಟ್ಟಿಗೆಗಳ ಗಾತ್ರ ಮತ್ತು ಆಕಾರ ಕಾಲಕಾಲಕ್ಕೆ ಬದಲಾಯಿಸಿವೆ. ಕರ್ನಾಟಕದಲ್ಲಿ ಕ್ರಿ.ಪೂ. ಸುಮಾರು 2-1ನೆಯ ಶತಮಾನಗಳಲ್ಲಿ ಇಟ್ಟಿಗೆಯ ಬಳಕೆ ಆರಂಭವಾಯಿತು. ಈಗ ಉಪಲಬ್ಧವಿರುವ ಅತ್ಯಂತ ಪ್ರಾಚೀನ ಇಟ್ಟಿಗೆ ಕಟ್ಟಡವೆಂದರೆ ಚಿತ್ರದುರ್ಗ ಜಿಲ್ಲೆ ಬ್ರಹ್ಮಗಿರಿಯ ಉತ್ಖನನದಲ್ಲಿ ಬೆಳಕಿಗೆ ಬಂದಿರುವ ಒಂದು ಚೈತ್ಯಾಲಯದ ಅಡಿಪಾಯ. ಈ ಪ್ರದೇಶಗಳಲ್ಲಿ ಸಹ ಇಟ್ಟಿಗೆ ಉಪಯೋಗ ಅವಿಚ್ಛಿನ್ನವಾಗಿ ಅಂದಿನಿಂದ ಮುಂದುವರಿದು ಬಂದಿದೆ. ಬೀದರಿನಲ್ಲಿರುವ ಬಹಮನಿ ಅರಸರ ಕಾಲಕ್ಕೆ ಸೇರಿದ ರಂಗೀನ್‍ಮಹಲ್ ಎಂಬ ಕಟ್ಟಡದಲ್ಲಿ ಬಣ್ಣ ಬಣ್ಣದ ಮೆರುಗು ಕೊಟ್ಟ ಇಟ್ಟಿಗೆಗಳನ್ನು ಬಳಸಲಾಗಿದೆ.
ತಯಾರಿಕಾ ವಿಧಾನ
ಇಟ್ಟಿಗೆಗಳನ್ನು ಜೇಡಿ ಅಥವಾ ಕೊಜೆ ಮಣ್ಣಿನಿಂದ ಮಾಡುತ್ತಾರೆ. ಮರಳಿನ ಅಂಶ ಕಡಿಮೆಯಾಗಿರಬೇಕಾದದ್ದು ಇಟ್ಟಿಗೆ ಮಣ್ಣಿನ ಮುಖ್ಯ ಗುಣ. ಕೆಲವು ಕಡೆ ಉತ್ಕೃಷ್ಟವಾದ ಮಣ್ಣು ದೊರಕುತ್ತದೆ. ದೊರಕದಿದ್ದಲ್ಲಿ ಮಣ್ಣನ್ನು ಬೇಕಾದ ಮಟ್ಟಕ್ಕೆ ಶುದ್ಧಪಡಿಸುತ್ತಾರೆ. ನೀರಿನಲ್ಲಿ ಕಲಸಿ ಕಾಲುಗಳಿಂದ ತುಳಿದು ಕೊಂಚ ಕಾಲ ಕೊಳೆಯುವುದಕ್ಕೆ ಬಿಟ್ಟು ಹದಮಾಡಿದ ಮಣ್ಣನ್ನು ಮರದ ಅಚ್ಚುಗಳಿಗೆ ತುಂಬಿ ಕೈಯಿಂದ ಇಟ್ಟಿಗೆಗಳನ್ನು ಕೊಯ್ಯುವುದೇ ರೂಢಿ. ಪಾಶ್ಚಾತ್ಯ ದೇಶಗಳಲ್ಲಿ ಯಂತ್ರಗಳಿಂದ ಇಟ್ಟಿಗೆಗಳನ್ನು ಮಾಡುತ್ತಾರೆ. ಭಾರತದ ನಗರಗಳಲ್ಲಿ ನಯವಾಗಿ ಉಕ್ಕಿನ ತಂತಿಯಿಂದ ಕತ್ತರಿಸಿ ಕುಲುಮೆಗಳಲ್ಲಿ ಸುಟ್ಟ ಬಲಿಷ್ಠವಾದ ಇಟ್ಟಿಗೆಗಳ ತಯಾರಿಕೆಯೂ ಇದೆ. ಈಗ ಮಣ್ಣಿನ ವಿಜ್ಞಾನಶಾಸ್ತ್ರವೇ ಅಪಾರವಾಗಿ ಬೆಳೆದಿದೆ. ಸಂಶೋಧನೆಗಳನ್ನು ನಡೆಸಿ ಎಲ್ಲೆಲ್ಲೂ ಸಿಕ್ಕುವ ಮಣ್ಣನ್ನು ಸಂಸ್ಕರಿಸಿ ನೂತನ ಕ್ರಮಗಳಿಂದ ಸಾಕಷ್ಟು ಬಲಿಷ್ಠವೂ ಅಂದವೂ ಆದ ಇಟ್ಟಿಗೆಗಳನ್ನು ತಯಾರಿಸಿದರೆ ರಾಷ್ಟ್ರದ ಉದ್ಯಮಗಳಲ್ಲಿ ಉಳಿತಾಯವಾಗುತ್ತದೆ. ಮರದ ಅಚ್ಚುಗಳಿಂದ ತಯಾರಿಸಿದ ಇಟ್ಟಿಗೆಗಳನ್ನು ಬಟ್ಟಿಗಳಲ್ಲಿ ಸುಡುವುದಕ್ಕೆ ಮುಂಚೆ ತಯಾರಿಸಿದಲ್ಲಿಯೇ ಬಿಟ್ಟು ಬಿಸಿಲಿನಲ್ಲೂ ಗಾಳಿಯಲ್ಲೂ ಒಣಗಿಸುತ್ತಾರೆ. ಆದರೆ ಈ ಕ್ರಮದಲ್ಲಿ ಹೆಚ್ಚು ಜಾಗ ಬೇಕಾಗುತ್ತದೆ. ಅದಕ್ಕಾಗಿ ಇಟ್ಟಿಗೆಗಳನ್ನು ಸಾಲಾಗಿ ಮಧ್ಯೆ ಜಾಗವನ್ನು ಬಿಟ್ಟು ಒಂದರ ಮೇಲೊಂದರಂತೆ ಹತ್ತು ಹನ್ನೆರಡು ಇಟ್ಟಿಗೆಗಳನ್ನು ಎತ್ತರವಾಗಿ ಪೇರಿಸಿ ಮೇಲುಗಡೆ ಚಪ್ಪರಗಳನ್ನು ಕಟ್ಟಿ ಮಳೆಯಿಂದ ಕಾಪಾಡುತ್ತಾರೆ. ಆದರೆ ಈ ಕ್ರಮದಲ್ಲಿ ಹಸಿ ಇಟ್ಟಿಗೆಗಳನ್ನು ಒಂದು ಕಡೆಯಿಂದ ಇನ್ನೊಂದು ಕಡೆಗೆ ಸಾಗಿಸುವುದರಲ್ಲಿ ನಷ್ಟವೂ ವೆಚ್ಚವೂ ಹೆಚ್ಚಾಗುತ್ತವೆ. ರೋಮನರ ಕಾಲದಿಂದಲೂ ಕೆಳಗಡೆ ಇಟ್ಟಿಗೆಗಳಿಂದಲೇ ಒಲೆಗಳನ್ನು ಕಟ್ಟಿ ಮೇಲುಗಡೆ ಹಸಿ ಇಟ್ಟಿಗೆಗಳನ್ನು 3-4 ಮೀ. ವರೆಗೂ ಗೋಡೆಯಾಗಿ ಪೇರಿಸಿದ ಬಟ್ಟಿಗಳಲ್ಲಿ ಇಟ್ಟಿಗೆ ಸುಡುತ್ತಿದ್ದಾರೆ. ಹದವಾಗಿ ಬೆಂದ ಇಟ್ಟಿಗೆಗಳು ಕಟ್ಟಡಗಳಿಗಾಗಿ ಬೇಕಾದಾಗ ಮಧ್ಯದಲ್ಲಿ ಇನ್ನೊಂದು ಒಲೆಗಳ ಸಾಲನ್ನು ಕಟ್ಟುತ್ತಾರೆ. ಬಟ್ಟಿಯ ಅಳತೆ ಸುಡಬೇಕಾದ ಇಟ್ಟಿಗೆಗಳ ಸಂಖ್ಯೆಗೆ ಅನುಗುಣವಾಗಿರುತ್ತದೆ. ಒಲೆಯ ಗೂಡುಗಳ ದಿಕ್ಕನ್ನು ಆ ಕಾಲದಲ್ಲಿ ಬೀಸುವ ಗಾಳಿಯ ದಿಕ್ಕಿನಲ್ಲಿ ಇಡಬೇಕು. ದೊಡ್ಡ ಮರದ ದಿಮ್ಮಿಗಳನ್ನು ಒಲೆಗಳಲ್ಲಿಟ್ಟು ಹೊತ್ತಿಸಿ ರಾತ್ರಿಯೆಲ್ಲ ಆ ಕೆಲಸದಲ್ಲಿ ಪಳಗಿದ ಆಳುಗಳು ಬೆಂಕಿ ಒಲೆಗಳಲ್ಲಿ ಸರಿಯಾಗಿ ಉರಿಯುವಂತೆ ನೋಡಿಕೊಂಡರೆ ಒಂದು ವಾರದಲ್ಲಿ ಸುಟ್ಟ ಇಟ್ಟಿಗೆಗಳು ಸಿದ್ಧವಾಗುತ್ತವೆ. ಕಾವು ಆರಿದ ಮೇಲೆ ಗೂಡಿನಿಂದ ಇಟ್ಟಿಗೆಗಳನ್ನು ಬೇಕು ಬೇಕಾದಾಗ ಕೆಳಕ್ಕೆ ಇಳಿಸಿಕೊಳ್ಳಬಹುದು.
ಆಧುನಿಕ ವಿಧಾನಗಳು
ಈಗ ನಗರಗಳಲ್ಲಿ ಇಟ್ಟಿಗೆಗಳನ್ನು ಆವಿಗೆಗಳಲ್ಲಿ (ಕಿಲ್ನ್ಸ್) ಸುಡುವುದೇ ಹೆಚ್ಚು. ಸತತವಾಗಿ ಉರಿಯುವ ಈ ಒಲೆಗಳಲ್ಲಿ ಎರಡು ವಿಧಗಳಿವೆ: 1. ಹಾಫ್‍ಮನ್ ಒಲೆ, 2. ಸುರಂಗದ ಒಲೆ. ಹಾಫ್‍ಮನ್ ಒಲೆಯನ್ನು ಅದರ ನಿರ್ಮಾತೃವಿನ ಹೆಸರಿನಿಂದ ಕರೆಯುತ್ತಾರೆ. ಇದರಲ್ಲಿ ಹಸಿ ಇಟ್ಟಿಗೆಗಳನ್ನು ಇಟ್ಟಿಗೆಗಳಿಂದಲೇ ಭದ್ರವಾಗಿ ಕಟ್ಟಿದ ಗೂಡುಗಳಲ್ಲಿ (ಚೇಂಬರ್ಸ್) ಪೇರಿಸುತ್ತಾರೆ. ಒಂದೊಂದು ಆವಿಗೆಯಲ್ಲೂ 16-24 ರವರೆಗೆ ಇಂಥ ಗೂಡುಗಳು ಪಕ್ಕಪಕ್ಕದಲ್ಲಿ ಎರಡು ಸಾಲುಗಳಲ್ಲಿರುತ್ತವೆ. ಗೂಡುಗಳ ಕೊನೆಗಳೂ ಅರ್ಧವರ್ತುಲಾಕಾರವಾಗಿ ಇಲ್ಲವೇ ದೀರ್ಘ ಚತುರಸ್ರಾಕಾರವಾಗಿರುತ್ತವೆ. ಪ್ರತಿ ದಿನವೂ ಬೆಂಕಿಯನ್ನು ಒಂದುಗೂಡಿನಿಂದ ಇನ್ನೊಂದಕ್ಕೆ ಬದಲಿಸುತ್ತಾರೆ. ಒಂದು ಕಡೆ ಹಸಿ ಇಟ್ಟಿಗೆಗಳನ್ನು ಒಳಕ್ಕೆ ತುಂಬುತ್ತಾರೆ. ಇನ್ನೊಂದು ಕಡೆ ಬೆಂದ ಇಟ್ಟಿಗೆಗಳನ್ನು ಹೊರಕ್ಕೆ ತೆಗೆಯುತ್ತಾರೆ. ಒಂದೊಂದು ದಿವಸವೂ ಉರಿಯುತ್ತಿರುವ ಗೂಡಿನ ಸ್ಥಾನ, ಹಸಿ ಇಟ್ಟಿಗೆಗಳನ್ನು ತುಂಬಿರುವ ಗೂಡಿನಿಂದ ನಾಲ್ಕೈದು ಗೂಡುಗಳ ಆಚೆಗೂ ಬೆಂದ ಇಟ್ಟಿಗೆಗಳನ್ನು ಇಳಿಸುತ್ತಿರುವ ಗೂಡಿನಿಂದ ಏಳೆಂಟು ಗೂಡುಗಳ ಆಚೆಗೂ ಇರುವುದು. ಇಟ್ಟಿಗೆಗಳನ್ನು ಸುಡುವ ಕ್ರಮ ಹೀಗಿದೆ: ಬೆಂದ ಇಟ್ಟಿಗೆಗಳನ್ನು ಹೊರಕ್ಕೆ ತೆಗೆಯುವ ಗೂಡಿನ ಹಿಂಭಾಗದಿಂದ ತಣ್ಣನೆಯ ಗಾಳಿ ಒಳಕ್ಕೆ ಬಂದು ಆಗ ತಾನೇ ಬೆಂದು ತಣ್ಣಗಾಗುತ್ತಿರುವ ಇಟ್ಟಿಗೆಗಳ ಏಳೆಂಟು ಗೂಡುಗಳ ಮೂಲಕ ಹೋಗಿ ಬಿಸಿಯಾಗುತ್ತದೆ. ಅಲ್ಲಿಂದ ಕಲ್ಲಿದ್ದಲನ್ನೂ ಕಟ್ಟಿಗೆಯನ್ನೂ ತುಂಬಿ ಉರಿಯುತ್ತಿರುವ ಗೂಡುಗಳನ್ನು ನುಗ್ಗಿ ಮತ್ತು ಬಿಸಿಯಾಗಿ ಆ ಕಡೆ ಹಸಿ ಇಟ್ಟಿಗೆಗಳಿರುವ ಗೂಡುಗಳನ್ನು ಪೂರ್ವಭಾವಿಯಾಗಿ ಕಾಯಿಸುತ್ತದೆ. ಈ ಬಲೆಗಳನ್ನು ಕಟ್ಟುವುದಕ್ಕೆ ಹಣ ಹೆಚ್ಚಾದರೂ ಕಟ್ಟಿಗೆ ಉಪಯೋಗದಲ್ಲಿ ಉಳಿತಾಯವಾಗುವುದರಿಂದಲೂ ಒಂದೇ ಸಮನಾಗಿ ಬೆಂದ ಇಟ್ಟಿಗೆಗಳು ಬರುವುದರಿಂದಲೂ ಅನುಕೂಲವೇ ಹೆಚ್ಚು. ಸುರಂಗದ ಒಲೆ : ಇದರಲ್ಲಿ ಬೆಂಕಿ ಒಂದೇ ಕಡೆ ಇರುತ್ತದೆ. ಆದರೆ ಇಟ್ಟಿಗೆಗಳು ಸತತವಾಗಿ ದೀರ್ಘ ಚತರುಸ್ರಾಕಾರವಾದ ಸುರಂಗದಲ್ಲಿ ಸಂಚರಿಸುವಂಥ ಏರ್ಪಾಡಿದೆ. ಈ ಸುರಂಗ 121 ಮೀ. ಗಳಿಗಿಂತಲೂ ಉದ್ದವಾಗಿದ್ದು ನೆಲಮಟ್ಟದಲ್ಲಿ ಕಂಬಿಗಳಿವೆ. ಕಂಬಿಗಳ ಮೇಲೆ ಸುಡಬೇಕಾದ ಇಟ್ಟಿಗೆಗಳನ್ನು ಹೊತ್ತ ಗಾಡಿಗಳು ಓಡಾಡುತ್ತವೆ. ಹಾಫ್ಮನ್ ಆವಿಗೆ 6 ಚದರವಾಗಿದೆ. ಗಾಡಿಗಳು 6 1/2 ಉದ್ದವಾಗಿದ್ದು ಒಂದೊಂದೂ 1200 ಇಟ್ಟಿಗೆಗಳನ್ನು ಸಾಗಿಸುತ್ತದೆ. ಎರಡು ಗಂಟೆಗೆ ಒಂದು ಗಾಡಿ ಒಳಕ್ಕೆ ಬರುತ್ತದೆ. ಹೊರಕ್ಕೆ ಹೋಗುವುದಕ್ಕೆ 36-72 ಗಂಟೆಗಳ ಕಾಲ ಬೇಕು. ಇದನ್ನು ಹಾಫ್‍ಮನ್ ಆವಿಗೆಗಿಂತ ಮುಂದೆ ಸಂವಿಧಾನ ಮಾಡಿತ್ತು. ಮೊದಲನೆಯ ಮಹಾಯುದ್ಧದ ಅನಂತರ ಲಾಭದಾಯಕವಾಗಿ ಎಲ್ಲ ಕಡೆಗಳಲ್ಲೂ ಉಪಯೋಗವಾಗುತ್ತಿದೆ. ಅಮೆರಿಕದ ಸಂಯುಕ್ತ ಸಂಸ್ಥಾನದಲ್ಲಿ ಇದರ ಬಳಕೆ ಹೆಚ್ಚು. ಕಲ್ಲಿದ್ದಲು, ಖನಿಜ ಎಣ್ಣೆ, ಇಲ್ಲವೆ ಪ್ರೊಡ್ಯೂಸರ್ ಅನಿಲದಿಂದ ಬೆಂಕಿಯನ್ನು ಉರಿಸುತ್ತಾರೆ. ಇದರಲ್ಲೂ ಹಾಫ್‍ಮನ್ ಆವಿಗೆಯಲ್ಲಿ ಎಷ್ಟೋ ಅಷ್ಟೇ ಇಂಧನ ಖರ್ಚಾಗುತ್ತದೆ.
ವರ್ಗೀಕರಣ
ಇಟ್ಟಿಗೆಗಳನ್ನು ಸ್ಥೂಲವಾಗಿ ಮೂರು ಬಗೆಯಾಗಿ ವರ್ಗೀಕರಿಸಬಹುದು : 1. ಸಾಮಾನ್ಯ ಇಟ್ಟಿಗೆ, 2. ಮುಖದ ಇಟ್ಟಿಗೆ, ಯಂತ್ರ ಶಿಲ್ಪದ ಇಟ್ಟಿಗೆ, ಮುಕ್ಕಾಲು ಪಾಲು ಸಾಮಾನ್ಯವಾದ ಇಟ್ಟಿಗೆಗಳನ್ನೇ ತಯಾರಿಸುತ್ತಾರೆ. ಮುಖದ ಇಟ್ಟಿಗೆಗಳನ್ನು ಅಲಂಕಾರಕ್ಕಾಗಿ ಪ್ರತ್ಯೇಕವಾಗಿ ತಯಾರಿಸುತ್ತಾರೆ. ಯಂತ್ರ ಶಿಲ್ಪದ ಇಟ್ಟಿಗೆ ನೀರಿನಲ್ಲಿ ಕರಗುವುದಿಲ್ಲ. ಈ ಇಟ್ಟಿಗೆ ಚದರ ಅಂಗುಲಕ್ಕೆ 3150-4500 ಕೆ.ಜಿ.ಗಳ ತ್ರಾಸದಲ್ಲಿ ಪುಡಿಯಾಗುತ್ತದೆ. ಒಳ್ಳೆಯ ಮುಖದ ಇಟ್ಟಿಗೆ 1350-2250 ಕೆ.ಜಿ.ಗಳ ತ್ರಾಸದಲ್ಲಿ ಪುಡಿಯಾಗುತ್ತದೆ. ಇಟ್ಟಿಗೆಯ ಅಳತೆ ಇಂಗ್ಲೆಂಡಿನಲ್ಲಿ 152 ಮಿ.ಮೀ. 76 ಮಿ.ಮೀ. 32 ಮಿ.ಮೀ. ಪ್ರಮಾಣದಲ್ಲೂ ಅಮೆರಿಕದ ಸಂಯುಕ್ತ ಸಂಸ್ಥಾನಗಳಲ್ಲಿ 230 ಮಿ.ಮೀ. 57 ಮಿ.ಮೀ. 13 ಮಿ.ಮೀ. ಪ್ರಮಾಣದಲ್ಲೂ ಸ್ಥಿರವಾಗಿದೆ. ಭಾರತದಲ್ಲಿ ಇಂಗ್ಲೆಂಡಿನ ಅಳತೆಯನ್ನೆ ಉಪಯೋಗಿಸುತ್ತಿದ್ದಾರೆ. ಇಟ್ಟಿಗೆಯ ಉದ್ದ ಎರಡು ಅಗಲಗಳಿಗಿಂತ ಒಂದು ಗೆರೆಯಷ್ಟು ಹೆಚ್ಚಾಗಿರಬೇಕು. ಎತ್ತರ ಅಗಲಕ್ಕಿಂತ ಕಡಿಮೆಯಾಗಿರಬೇಕು. ಇಟ್ಟಿಗೆಗಳು ಚೆನ್ನಾಗಿ ಬೆಂದಿರಬೇಕು. 20% ಕ್ಕಿಂತ ಹೆಚ್ಚು ನೀರನ್ನು ಯಾವ ಸಂದರ್ಭದಲ್ಲೂ ಹೀರಬಾರದು. ಒಂದು ಇಟ್ಟಿಗೆಯನ್ನು ಇನ್ನೊಂದರಿಂದ ಹೊಡೆದರೆ ಲೋಹದ ಧ್ವನಿ ಬರಬೇಕು. ಕರಣೆಯಿಂದ ಮೂರು ನಾಲ್ಕು ಏಟುಗಳು ಬೀಳುವವರೆಗೂ ಭಾಗವಾಗಬಾರದು.
ಇಟ್ಟಿಗೆ ಗೂಡು
ಹಸಿ ಇಟ್ಟಿಗೆಗಳನ್ನು ಸುಟ್ಟು ಗಟ್ಟಿ ಮಾಡಲು ಬಳಸುವ ಕಟ್ಟಡ. ಎರಡು ವಿಧದ ಗೂಡುಗಳಿವೆ. ಮೊದಲನೆಯವು ಸುತ್ತುಗೋಡೆ ಮೇಲ್ಚಾವಣಿಯನ್ನು ಹೊಂದಿದ್ದು ಒಳಗಡೆ ಇಟ್ಟಿಗೆಗಳನ್ನು ಪೇರಿಸಿ ಸುಡಲು ಅನುಕೂಲವಾಗುವಂತೆ ಖಾಯಂ ಕಟ್ಟಡವಿರುವುವು. ಎರಡನೆಯವು ಇವು ಯಾವುವೂ ಇಲ್ಲದಂತೆ ಕಚ್ಚಾ ಇಟ್ಟಿಗೆಗಳನ್ನೇ ಬಯಲು ಪ್ರದೇಶದಲ್ಲಿ ಪೇರಿಸಿ ಸುಡಲು ಅನುಕೂಲವಾಗುವಂತೆ ಕಟ್ಟಲಾಗುವ ಹಂಗಾಮಿ ಗೂಡುಗಳು. ಈ ಎರಡನೆಯ ತರಹೆಯ ಗೂಡುಗಳ ಹೊರವಲಯದಲ್ಲಿ ಇಟ್ಟಿಗೆಗಳು ಸಮರ್ಪಕವಾಗಿ ಸುಡುವುದಿಲ್ಲ. ಅಲ್ಲದೆ ಗಾಳಿ ಮಳೆಗಳ ಹೊಡೆತಗಳಿಂದ ನಷ್ಟವಾಗುವ ಸಂಭವವೂ ಉಂಟು. ಇಂಥ ಗೂಡುಗಳಿಗೆ ಗ್ರಾಮ್ಯಗೂಡುಗಳು (ಕ್ಲ್ಯಾಂಪ್ಸ್) ಎಂದು ಹೆಸರು. ಅಧಿಕ ಬೆಲೆಯ ಉತ್ತಮ ತರಹೆ ಇಟ್ಟಿಗೆಗಳ ತಯಾರಿಕೆಯಲ್ಲಿ ಮೊದಲ ತರಹೆಯ ಕಾಯಂ ಗೂಡುಗಳನ್ನು ಬಳಸಲಾಗುತ್ತದೆ. ಇವುಗಳಲ್ಲೂ ಬಿಡುವು ಗೂಡುಗಳಲ್ಲಿ ಸುಟ್ಟ ಇಟ್ಟಿಗೆಗಳು ಆರುವವರೆಗೆ ಅವನ್ನು ಹೊರತೆಗೆಯುವುದಾಗಲಿ ಅಥವಾ ಸುಡಬೇಕಾದ ಕಚ್ಚಾ ಇಟ್ಟಿಗೆಗಳನ್ನು ಒಳಕ್ಕೆ ತರುವುದಾಗಲಿ ಆಗದೆ ಕಾಲ ವ್ಯರ್ಥವಾಗುತ್ತದೆ. ಆದರೆ ಅವಿಶ್ರಾಂತ ಗೂಡುಗಳಲ್ಲಿ ಹೀಗಿರದೆ ನಿರಂತರವಾಗಿ ಇಟ್ಟಿಗೆಗಳನ್ನು ತಯಾರಿಸಲು ಅನುಕೂಲವಿದೆ. ಇಂಥ ಅವಿಶ್ರಾಂತ ಗೂಡುಗಳಲ್ಲಿ ಅತಿ ಮುಖ್ಯವಾದುವಕ್ಕೆ ವಾರನ್‍ಟೈಪ್ ಎನ್ನುತ್ತಾರೆ. ಗ್ರಾಮ್ಯ ಗೂಡುಗಳಲ್ಲಿ ಒಣಗಿದ ಇಟ್ಟಿಗೆಗಳನ್ನು ಮುಟ್ಟವರಿಸೆಗಳಾಗಿ (ಹಾರಿಜಾಂಟಲ್ ಕೋರ್ಸಸ್) ಪೇರಿಸಿ ಬೆಲ್ಲದ ಅಚ್ಚಿನ ರೂಪದಲ್ಲಿ ಜೋಡಿಸಿರುತ್ತಾರೆ. ಅಲ್ಲದೆ ಮಧ್ಯೆ ಮಧ್ಯೆ ಉರುವಲು ತುಂಬಲು ಅನುಕೂಲವಾಗುವಂತೆ ಉದ್ದನೆಯ ಕಣ್ಣುಗಳನ್ನು ಅಳವಡಿಸಿದೆ. ಇಂಥ ಗೂಡು ಉರುವಲು ತುಂಬಿ ಸಿದ್ಧವಾದ ಅನಂತರ ಗೂಡಿನ ಹೊರಭಾಗದ ತಲವನ್ನು ಕೆಸರಿನಿಂದ ದಟ್ಟವಾಗಿ ಲೇಪಿಸಿ ಉರುವಲನ್ನು ಹೊತ್ತಿಸುತ್ತಾರೆ. ಬೆಂಕಿ ಒಳಗೊಳಗೇ ಕ್ರಮೇಣ ಹರಡಿ ಇಟ್ಟಿಗೆಗಳೆಲ್ಲವನ್ನೂ ಐದು ಅಥವಾ ಆರು ದಿವಸಗಳಲ್ಲಿ ಸಾಕಷ್ಟು ಸುಡುತ್ತದೆ. ಆರಿದ ಅನಂತರ ಗೂಡನ್ನು ಬಿಚ್ಚಿ ಇಟ್ಟಿಗೆಗಳನ್ನು ಹೊರತೆಗೆಯಬಹುದು. ವಾರನ್ ತರಹೆ ಗೂಡುಗಳಲ್ಲಿ ಅನೇಕ ಕೋಣೆಗಳಿವೆ. ಇವುಗಳಲ್ಲಿ ಒಂದಕ್ಕೊಂದಕ್ಕೆ ಸಂಪರ್ಕವಿರುವುದು. ಇವುಗಳಿಂದ ಹೊರಬರುವ ಹೊಗೆ ಮುಂತಾದ ಅನಿಲಗಳೂ ಪಾರಾಗುವುದಕ್ಕೋಸ್ಕರ ಕೇಂದ್ರದಲ್ಲಿ ಸಾಲು ಸಾಲಾದ ಎತ್ತರದ ಹೊಗೆ ಕೊಳವೆಗಳಿವೆ. ಈ ಗೂಡಿನಲ್ಲಿ 1, 2, 3 ಕೋಣೆಗಳಲ್ಲಿ ಪೇರಿಸಿರುವ ಇಟ್ಟಿಗೆಗಳು ಸುಡುತ್ತಿರುವಾಗ (ಚಿತ್ರ 3), ಹೊರಟ ಉಷ್ಣವಾಯು 4, 5, 6 ಕೋಣೆಗಳನ್ನು ಪ್ರವೇಶಿಸಿ ಅಲ್ಲಿ ಪೇರಿಸಿರುವ ಹಸಿ ಇಟ್ಟಿಗೆಗಳನ್ನು ಒಣಗಿಸಿ ಅಥವಾ ಅರ್ಧ ಬೇಯಿಸಿ ಅಲ್ಲಿಂದ ಮುಂದೆ ಕೇಂದ್ರ ಕೊಳವೆಯ ಮೂಲಕ ಹೊರವಾಯುವಿಗೆ ಸೇರುತ್ತದೆ. 7, 8, 9 ಮತ್ತು 10, 11, 12 ಕೋಣೆಗಳಲ್ಲಿ ಕ್ರಮೇಣ ಆರಿದ ಇಟ್ಟಿಗೆಗಳನ್ನು ಹೊರತೆಗೆಯುವ ಮತ್ತು ಹಸಿ ಇಟ್ಟಿಗೆಗಳನ್ನು ಪೇರಿಸುವ ಕಾರ್ಯ ನಡೆದಿರುವುದು. ಹೀಗೆ ಇಟ್ಟಿಗೆ ಸುಡುವ ಒಣಗಿಸುವ ತುಂಬುವ ಮತ್ತು ಹೊರತೆಗೆಯುವ ಕೆಲಸ ಸತತವಾಗಿ ನಡೆದು ಉರುವಲಿನಿಂದ ಬಂದ ಉಷ್ಣದ ಯಾವ ಭಾಗವೂ ವ್ಯರ್ಥವಾಗದಂತೆ ಪೂರ್ತಿಯಾಗಿ ಉಪಯೋಗಿಸಲಾಗುತ್ತದೆ.
ಇಟ್ಟಿಗೆ ಒಲೆ
ದೊಡ್ಡ ಒಲೆಯ ಪಕ್ಕದಲ್ಲಿ ಹಿಂದಿನ ಕಾಲದಲ್ಲಿ (ವಿಶೇಷವಾಗಿ ಪಾಶ್ಚಾತ್ಯ ರಾಷ್ಟ್ರಗಳಲ್ಲಿ) ಕಟ್ಟುತ್ತಿದ್ದ ರಚನೆ. ಒಲೆಯ ಉಷ್ಣ ಅಪವ್ಯಯವಾಗದಂತೆ ಬೇರೆ ವಿಧದ ಉಪಯೋಗಕ್ಕೆ (ಉದಾಹರಣೆಗೆ, ರೊಟ್ಟಿ ಸುಡಲು) ಬರುವಂತೆ ಅಳವಡಿಸುವುದು ಇದರ ಉದ್ದೇಶ. ಇಟ್ಟಿಗೆಯ ಒಲೆಗೆ ಒಂದು ಕಬ್ಬಿಣದ ಬಾಗಿಲಿದೆ. ಒಲೆಯ ಒಳಗಡೆ ಜಾಲರದ ಮೇಲೆ ಸೌದೆ ಅಥವಾ ಇದ್ದಲಿನ ಬೆಂಕಿಯನ್ನು ಮಾಡಿ ಸಹಾಯಕವಾಗಿ ಗಾಳಿ ಕಂಡಿಯನ್ನು ತೆರೆದು ಇಡುವರು. ಸೌದೆ ಅಥವಾ ಇದ್ದಲು ಪೂರ್ತಿ ಉರಿದ ಮೇಲೆ ಗಾಳಿಕಂಡಿಯನ್ನು ಮುಚ್ಚಿ ಜಾಲರದ ಮೇಲಿನ ಬೂದಿಯನ್ನು ಕೆಳಗೆ ತಳ್ಳಿ ಅದರ ಮೇಲೆ ತಿಂಡಿಯನ್ನು ಬೇಯಲು ಇಟ್ಟು ಒಲೆಯ ಬಾಗಿಲನ್ನು ಮುಚ್ಚುತ್ತಾರೆ. ಬಾಗಿಲು ತೆರೆಯಲು, ತಿಂಡಿಯನ್ನು ಒಲೆಯ ಒಳಗಡೆ ಇಡಲು ಒಂದು ತರಹೆ ಉದ್ದವಾದ ಕಬ್ಬಿಣದ ಚಪ್ಪಟೆ ಕೈಯನ್ನು ಉಪಯೋಗಿಸುತ್ತಾರೆ. ಈಗಲೂ ಕೆಲವು ಹಳೆಯಕಾಲದ ದೊಡ್ಡ ಮನೆಗಳಲ್ಲಿ ಇಟ್ಟಿಗೆ ಒಲೆಯನ್ನು ಉಪಯೋಗಿಸುತ್ತಾರೆ. ಆದರೆ ಹೆಚ್ಚಿನ ಉಪಯೋಗ ರೊಟ್ಟಿ ತಯಾರು ಮಾಡುವವರಿಗೆ.
ಆಧುನಿಕ ಇಟ್ಟಿಗೆಗಳು
ಸಾಂಪ್ರದಾಯಿಕ ಅಳತೆಯ ಇಟ್ಟಿಗೆಗಳು ಭಾರತೀಯ ಮಾನದ ಪ್ರಕಾರ 230 ಮಿ.ಮೀ. ಉದ್ದ, 110 ಮಿ.ಮೀ. ಅಗಲ, 70 ಮಿ.ಮೀ. ದಪ್ಪವಿರಬೇಕು. ಇವುಗಳ ಅಳತೆಗಳ ಏರಿಳಿತಗಳು ಭಾರತೀಯ ಮಾನಕ್ಕನುಗುಣವಾಗಿರಬೇಕು. ಭಾರತೀಯ ಮಾನವು ಮಾಡ್ಯುಲರ್ ಇಟ್ಟಿಗೆಗಳನ್ನು ಬಳಸಲು ನಿರ್ದೇಶಿಸಿದೆ. ಇದರ ಅಳತೆ 190 ಮಿ.ಮೀ. ಉದ್ದ, 90 ಮಿ.ಮೀ. ಅಗಲ ಮತ್ತು 90 ಮಿ.ಮೀ. ದಪ್ಪ ಇವು ಮೆಟ್ರಿಕ್ ಅಳತೆಗಳಿಗೆ ಸರಿಯಾಗಿ ಹೊಂದಿಕೊಳ್ಳುತ್ತವೆ. ತೂರುಬೂದಿಯ ಇಟ್ಟಿಗೆಗಳು ಶಾಖೋತ್ಪನ್ನ ವಿದ್ಯುದಾಗಾರಗಳಲ್ಲಿ ತೂರುಬೂದಿ (fly ash) ಅಪಾರವಾಗಿ ತ್ಯಾಜ್ಯವಾಗಿ ಹೊರಬರುತ್ತದೆ. ಇದನ್ನು ಬಳಸಿ ಇಟ್ಟಿಗೆಗಳನ್ನು ತಯಾರಿಸಲು ಪ್ರಯತ್ನಗಳು ನಡೆದಿವೆ. ತೂರುಬೂದಿಯ ಬಳಕೆಯಿಂದ ಕೃಷಿ ಭೂಮಿಯ ದುರುಪಯೋಗವನ್ನು ನಿವಾರಿಸಬಹುದಾಗಿದೆ
ಬಾಹ್ಯ ಸಂಪರ್ಕಗಳು
ವರ್ಗ:ನಿರ್ಮಾಣ ವರ್ಗ:ವಾಸ್ತುಶಿಲ್ಪ
ರಾಧಾ ರಮಣ
ರಾಧಾ ರಮಣ ( ದೇವನಾಗರಿ : राधा रमण, IAST : rādhā ramaṇa) (ಅಥವಾ ರಾಧಾರಾಮನ್) ಹಿಂದೂ ಧರ್ಮದಲ್ಲಿ ಪೂಜಿಸುವ ರಾಧಾ ಕೃಷ್ಣನ ಪ್ರಸಿದ್ಧ ಚಿತ್ರವಿದೆ. ಭಾರತದ ಉತ್ತರ ಪ್ರದೇಶದ ವೃಂದಾವನದಲ್ಲಿ ಈ ದೇವತೆಯ ಪ್ರಸಿದ್ಧ ದೇವಾಲಯವಿದೆ.
ಹೆಸರು
ಕೃಷ್ಣನ ಈ ಹೆಸರನ್ನು ಅವನ ರಾಧೆಯ ಪ್ರೇಮಿಯಾಗಿ ( ರಮಣ ) ಒಂದು ನಿರ್ದಿಷ್ಟ ದೃಷ್ಟಿಕೋನದಿಂದ ಅರ್ಥೈಸಿಕೊಳ್ಳಬೇಕು.
ದೇವಾಲಯ
ರಾಧಾ ರಾಮನ್ ಅವರ ವಿಲಕ್ಷಣ ಐತಿಹಾಸಿಕ ದೇವಾಲಯವು ಇತ್ತೀಚೆಗೆ ತನ್ನ ೫೦೦ ನೇ ವಾರ್ಷಿಕೋತ್ಸವವನ್ನು ಆಚರಿಸಿದೆ. ರಾಧಾ ರಾಮನ್ ದೇವಸ್ಥಾನದಲ್ಲಿ ರಾತ್ರಿಯಿಡೀ ಶಾಸ್ತ್ರೀಯ ಭಾರತೀಯ ಭಕ್ತಿ ಸಂಗೀತದ ಪ್ರದರ್ಶನಗಳನ್ನು ನೀಡಲಾಗುತ್ತದೆ.
ಇತಿಹಾಸ
ಚೈತನ್ಯ ಮಹಾಪ್ರಭುಗಳು ೧೫೧೧ ರಲ್ಲಿ ರಂಗ ಕ್ಷೇತ್ರಕ್ಕೆ ಬಂದು ವೆಂಕಟನ ಮನೆಯಲ್ಲಿ ತಂಗಿದ್ದರು. ವೆಂಕಟ ಭಟ್ಟರಿಗೆ ತಿರುಮಲ್ಲ ಭಟ್ಟ ಮತ್ತು ಪ್ರಬೋಧಾನಂದ ಸರಸ್ವತಿ ಎಂಬ ಇಬ್ಬರು ಸಹೋದರರಿದ್ದರು. ಅವರೆಲ್ಲರೂ ರಾಮಾನುಜ ಸಂಪ್ರದಾಯಕ್ಕೆ ಸೇರಿದವರು ಮತ್ತು ಪ್ರಬೋಧಾನಂದ ಸರಸ್ವತಿಯವರು ಆ ಕ್ರಮದ ತ್ರಿದಂಡಿ ಸನ್ಯಾಸಿಯಾಗಿದ್ದರು. ವಿಯೆಂಕಟ ಭಟ್ಟರಿಗೆ ಗೋಪಾಲ ಎಂಬ ಮಗನಿದ್ದನು, ಅವನು ಆಗ ಕೇವಲ ಮಗುವಾಗಿದ್ದನು.
ಗೋಪಾಲ ಭಟ್ಟರು ಶ್ರೀರಂಗಂನ ಅರ್ಚಕರ ಮಗ. ವೆಂಕಟ ಮತ್ತು ಅವನ ಇಬ್ಬರು ಸಹೋದರರು, ಗೋಪಾಲನ ಚಿಕ್ಕಪ್ಪಂದಿರಾದ ತ್ರಿಮಲ್ಲ ಮತ್ತು ಪ್ರಬೋಧಾನಂದ ಸರಸ್ವತಿಯವರು " ಲಕ್ಷ್ಮಿ - ನಾರಾಯಣನ ಮೇಲಿನ ತಮ್ಮ ಶ್ರೀ ವೈಷ್ಣವ ನಂಬಿಕೆಯಿಂದ ರಾಧಾ ಕೃಷ್ಣನಲ್ಲಿ ಒಬ್ಬರಾಗಿ" ಸ್ವಯಂ ಭಗವಾನ್ ಆಗಿ ಪರಿವರ್ತನೆಗೊಂಡರು. ಈ ಪರಿವರ್ತನೆಯ ಸಂವಾದವನ್ನು ೧೬ ಸಿ ನಲ್ಲಿ ದಾಖಲಿಸಲಾಗಿದೆ. ಕೃಷ್ಣದಾಸ ಕವಿರಾಜರ ಚೈತನ್ಯ ಚರಿತಾಮೃತ ಜೀವನ ಚರಿತ್ರೆ.
ಚೈತನ್ಯ ಚರಿತಾಮೃತದ ಎರಡನೇ ಸಂಪುಟದಲ್ಲಿ, ಭಾಗವತ ಪುರಾಣದ ಹತ್ತನೆಯ ಖಂಡದ ನಿರ್ದಿಷ್ಟ ಶ್ಲೋಕವನ್ನು ಉಲ್ಲೇಖಿಸಿ, ಶ್ರೀ ಎಂದು ಕರೆಯಲ್ಪಡುವ ಲಕ್ಷ್ಮಿ (ಹೀಗೆ ಶ್ರೀ ಸಂಪ್ರದಾಯದ ಹೆಸರು) ಏಕೆ ಉರಿಯುತ್ತಿದೆ ಎಂಬುದರ ಕುರಿತು ಪ್ರಸ್ತುತಿಯನ್ನು ನೀಡಲಾಗಿದೆ. ಆಸೆಯಿಂದ ಮತ್ತು ಇನ್ನೂ ವೃಂದಾವನದ ಕ್ಷೇತ್ರಕ್ಕೆ ಪ್ರವೇಶಿಸಲು ಸಾಧ್ಯವಾಗಲಿಲ್ಲ.
ಈ ಹಿಂದೆ ಶ್ರೀ ಸಂಪ್ರದಾಯ ಸನ್ಯಾಸಿಯಾಗಿದ್ದ ಪ್ರಬೋಧಾನಂದ ಸರಸ್ವತಿಯನ್ನು ಲಕ್ಷ್ಮೀ-ನಾರಾಯಣರ ಬದಲಿಗೆ ಸ್ವಯಂ ಭಗವಾನ್ ರಾಧಾ-ಕೃಷ್ಣರ ಪರಮೋಚ್ಚ ಸ್ಥಾನಕ್ಕೆ ಪರಿವರ್ತಿಸಲಾಯಿತು. ಅವರು ಚೈತನ್ಯರಿಂದ ರಾಧಾ ಪೂಜೆಯ ಶ್ರೇಷ್ಠತೆಯನ್ನು ಶ್ಲಾಘಿಸಿದರು.
ಗೋಪಾಲ ಭಟ್ಟ ಗೋಸ್ವಾಮಿಯವರ ಪ್ರಾಮಾಣಿಕ ಸೇವೆ ಮತ್ತು ಭಕ್ತಿಯಿಂದ ಸಂತುಷ್ಟರಾದ ಚೈತನ್ಯ ಮಹಾಪ್ರಭುಗಳು ಅವರಿಗೆ ದೀಕ್ಷೆಯನ್ನು ನೀಡಿದರು ಮತ್ತು ಅವರ ತಂದೆತಾಯಿಗಳ ಮರಣದ ನಂತರ ವೃಂದಾವನಕ್ಕೆ ತೆರಳಿ ಭಜನೆ ಮತ್ತು ಬರವಣಿಗೆಗೆ ಆದೇಶಿಸಿದರು. ತಾಯಿ ತಂದೆಯ ಸೇವೆ ಮಾಡುವಂತೆ ಮತ್ತು ಸದಾ ಕೃಷ್ಣನ ಮಹಿಮೆಗಳನ್ನು ಪಠಿಸುವುದರಲ್ಲಿ ನಿರತರಾಗಿರಲು ಸೂಚಿಸಿದರು.
ಮೂವತ್ತನೇ ವಯಸ್ಸಿನಲ್ಲಿ ಗೋಪಾಲ ಭಟ್ಟ ಗೋಸ್ವಾಮಿಗಳು ವೃಂದಾವನಕ್ಕೆ ಬಂದರು.
ಚೈತನ್ಯ ಮಹಾಪ್ರಭುಗಳ ಕಣ್ಮರೆಯಾದ ನಂತರ ಗೋಪಾಲ ಭಟ್ಟ ಗೋಸ್ವಾಮಿ ಭಗವಂತನಿಂದ ತೀವ್ರವಾದ ಪ್ರತ್ಯೇಕತೆಯನ್ನು ಅನುಭವಿಸಿದರು. ತನ್ನ ಭಕ್ತನನ್ನು ನಿವಾರಿಸಲು, ಭಗವಂತನು ಗೋಪಾಲ ಭಟ್ಟನಿಗೆ ಕನಸಿನಲ್ಲಿ ಹೇಳಿದನು: "ನಿನಗೆ ನನ್ನ ದರ್ಶನ (ಭೇಟಿ) ಬೇಕಾದರೆ ನೇಪಾಳಕ್ಕೆ ಪ್ರವಾಸ ಮಾಡಿ".
ನೇಪಾಳದಲ್ಲಿ, ಗೋಪಾಲ ಭಟ್ಟರು ಪ್ರಸಿದ್ಧ ಕಾಳಿ-ಗಂಡಕಿ ನದಿಯಲ್ಲಿ ಸ್ನಾನ ಮಾಡಿದರು. ತನ್ನ ನೀರಿನ ಮಡಕೆಯನ್ನು ನದಿಯಲ್ಲಿ ಮುಳುಗಿಸಿದಾಗ, ಹಲವಾರು ಶಾಲಿಗ್ರಾಮ ಶಿಲೆಗಳು ತನ್ನ ಮಡಕೆಗೆ ಪ್ರವೇಶಿಸುವುದನ್ನು ಕಂಡು ಆಶ್ಚರ್ಯಚಕಿತನಾದನು. ಅವನು ಸಿಲಾಗಳನ್ನು ಮತ್ತೆ ನದಿಗೆ ಬಿಟ್ಟನು, ಆದರೆ ಅವನು ಅದನ್ನು ಪುನಃ ತುಂಬಿದಾಗ ಸಿಲಾಗಳು ಅವನ ಮಡಕೆಯನ್ನು ಪುನಃ ಪ್ರವೇಶಿಸಿದವು.
ಗೋಪಾಲ ಭಟ್ಟ ಗೋಸ್ವಾಮಿಯವರು ಹನ್ನೆರಡು ಶಾಲಿಗ್ರಾಮ ಶಿಲೆಗಳನ್ನು ಕಂಡುಕೊಂಡರು. ಒಮ್ಮೆ ಶ್ರೀಮಂತ ವ್ಯಕ್ತಿಯೊಬ್ಬರು ವೃಂದಾವನಕ್ಕೆ ಬಂದು ಗೋಪಾಲ ಭಟ್ಟರಿಗೆ ತಮ್ಮ ಶಾಲಿಗ್ರಾಮಗಳಿಗೆ ವಿವಿಧ ಉಡುಪುಗಳು ಮತ್ತು ಆಭರಣಗಳನ್ನು ಅರ್ಪಿಸಿದರು ಎಂದು ನಂಬಲಾಗಿದೆ. ಆದರೆ, ಗೋಪಾಲ ಭಟ್ಟರು ತಮ್ಮ ದುಂಡನೆಯ ಶಾಲಿಗ್ರಾಮಗಳಿಗೆ ಇವುಗಳನ್ನು ಬಳಸಲಾರರು, ಆದ್ದರಿಂದ ಅವರು ದೇವರ ಅಲಂಕಾರವನ್ನು ಬೇರೆಯವರಿಗೆ ನೀಡುವಂತೆ ದಾನಿಗಳಿಗೆ ಸಲಹೆ ನೀಡಿದರು.
ದೇವತೆಯ ಅಲಂಕಾರಗಳು
ದೇವತೆಯು ವಿಶಿಷ್ಟವಾಗಿ ಈ ಕೆಳಗಿನವುಗಳನ್ನು ಧರಿಸುತ್ತಾನೆ: ಗರಿ, ಕಿರೀಟ, ಹಳದಿ ಉಡುಗೆ ಮತ್ತು ಅವನ ಎದೆಯ ಮೇಲೆ ಹೊಳೆಯುವ ವೈಜಯಂತಿ -ಮಾಲಾ (ಮಾಲೆ). ಅವನ ಕಿವಿಯಲ್ಲಿ ಶಾರ್ಕ್ ಆಕಾರದ ಆಭರಣಗಳು ಮತ್ತು ಅವನ ಹಣೆಯ ಮೇಲೆ ಸುಂದರವಾದ ಹೊಳೆಯುವ ತಿಲಕ.
ಬಾಹ್ಯ ಕೊಂಡಿಗಳು
ವರ್ಗ:ಕೃಷ್ಣನ ಸ್ವರೂಪಗಳು ವರ್ಗ:Pages with unreviewed translations
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಅಪ್ಫೆಲ್‌ವೈನ್
ಅಪ್ಫೆಲ್‌ವೈನ್ (ಜರ್ಮನ್, ಆಪಲ್ ವೈನ್ ) ಎಂದರೆ ಒಂದು ರೀತಿಯ ಜರ್ಮನ್ ಸೇಬುಮದ್ಯವಾಗಿದೆ. ಇದನ್ನು ಸ್ಥಳೀಯವಾಗಿ ಎಬ್ಬೆಲ್ವೋಯ್, ಆಪ್ಲರ್ , ಸ್ಟೋಫ್ಶಿ , ಅಪ್ಫೆಲ್‌ಮೋಸ್ಟ್ (ಆಪಲ್ ಮಸ್ಟ್), ವೈಜ್ (ಲ್ಯಾಟಿನ್‌ನ ವೈಸ್ ‌ನಿಂದ, ಎರಡನೇ ಅಥವಾ ಪರ್ಯಾಯ ವೈನ್) ಮತ್ತು ಸಾರರ್ ಮೋಸ್ಟ್ (ಸೋರ್ ಮಸ್ಟ್) ಎಂದೆಲ್ಲಾ ಕರೆಯುತ್ತಾರೆ. ಇದು ೫.೫%–೭% ನಷ್ಟು ಅಲ್ಕೋಹಾಲ್ ಅಂಶವನ್ನು ಮತ್ತು ಹುಳಿ ರುಚಿಯನ್ನು ಹೊಂದಿದೆ. ಮುಖ್ಯವಾಗಿ ದೊಡ್ಡ ಉತ್ಪಾದಕರು ಹರಡಿದ ಆಪ್ಲರ್ ಹೆಸರನ್ನು ಸಾಮಾನ್ಯವಾಗಿ ರೆಸ್ಟಾರೆಂಟ್‌ಗಳಲ್ಲಿ ಅಥವಾ ಸಣ್ಣ ತಯಾರಕರು ಬಳಸುವುದಿಲ್ಲ. ಅದರ ಬದಲಿಗೆ ಅವರು ಸ್ಕೋಪ್ಪೆನ್ ಅಥವಾ ಸ್ಕೋಪ್ಪೆ ಪಾನೀಯವೆಂದು ಕರೆಯುತ್ತಾರೆ, ಅದು ಲೋಟದ ಮಾಪನವನ್ನು ಸೂಚಿಸುತ್ತದೆ.
ಕಾಕ್‌ಟೇಲ್
ವಿದೇಶಿ ಪ್ರದೇಶಗಳ ಟೀಕೆ ಮಾಡುವವರು, ಅಪ್ಫೆಲ್‌ವೈನ್ ಏಳು ಲೋಟ ಕುಡಿದ ನಂತರವೇ ಅದರ ರುಚಿ ತಿಳಿಯುವ ಏಕೈಕ ಪಾನೀಯವಾಗಿದೆಯೆಂದು ಹೇಳುತ್ತಾರೆ. ಕಾಕ್‌ಟೇಲ್‌ಗಳೊಂದಿಗೆ ಅಪ್ಫೆಲ್‌ವೈನ್‌ಅನ್ನು ಹೆಚ್ಚು ಅಥವಾ ಕಡಿಮೆ ಸಾಮಾನ್ಯವಾಗಿ ಮಿಶ್ರಮಾಡಲು ಈ ಕೆಳಗಿನವು ಕಾರಣವಾಗಿರಬಹುದು: ಮಿಶ್ರಣವನ್ನು (ನಿರ್ದಿಷ್ಟವಾಗಿ ಕೋಲಾದೊಂದಿಗೆ) ಹೆಚ್ಚಿನ ಅಪ್ಫೆಲ್‌ವೈನ್ ರಸಿಕರು ಸಂಪ್ರದಾಯಭಂಗವಾದುದೆಂದು ಪರಿಗಣಿಸುತ್ತಾರೆ, ಆದರೂ ಇದು ಫ್ರ್ಯಾಂಕ್‌ಫರ್ಟ್ ಆಮ್ ಮೇನ್‌ನ ಹೊರಗೆ ಹೆಚ್ಚು ಸಾಮಾನ್ಯವಾಗಿದೆ (ಸಾಮಾನ್ಯವಾಗಿ ಇದನ್ನು ಕೋಲಾದೊಂದಿಗೆ ೮೦:೨೦ ಅನುಪಾತದಲ್ಲಿ ಮಿಶ್ರ ಮಾಡಲಾಗುತ್ತದೆ). ಕೆಲವು ವಸತಿಗೃಹದ ಯಜಮಾನರು ಮತ್ತು ಸ್ಥಳೀಯ ಪಾನಗೃಹಗಳು ಸುಸ್ಸ್ಗೆಸ್‌ಪ್ರೈಟ್ಜರ್ ಅನ್ನು ನೀಡಲು ನಿರಾಕರಿಸುತ್ತವೆ. ಈ ಪಾನಗೃಹಗಳಲ್ಲಿ ಸುಸ್ಸ್ಗೆಸ್‌ಪ್ರೈಟ್ಜರ್ಅನ್ನು ಕೇಳಿದ ಗ್ರಾಹಕರಿಗೆ ಅಪ್ಫೆಲ್‌ವೈನ್ ಮತ್ತು ಲಿಂಬೆ ರಸವನ್ನು ಪ್ರತ್ಯೇಕವಾಗಿ ನೀಡಲಾಗುತ್ತದೆ, ಇದರಿಂದ ಗ್ರಾಹಕರಿಗೆ ಈ ಹಿಡಿಸದ ಕಾರ್ಯವನ್ನು ಮಾಡುವಂತೆ ಪಾನಗೃಹದ ಸಿಬ್ಬಂದಿಗಳನ್ನು ಬಲವಂತ ಪಡಿಸದೆ ಇವೆರಡನ್ನು ಮಿಶ್ರಮಾಡಲು ಸಾಧ್ಯವಾಗುತ್ತದೆ. ಕಾಡು ಸೇಬು ಎಂದು ಸುಲಭದಲ್ಲಿ ತಪ್ಪಾಗಿ ತಿಳಿಯುವ ಅಳಿವಿನಂಚಿನಲ್ಲಿರುವ ಸ್ಪಿಯರ್ಲಿಂಗ್ (ಸೋರ್ಬಸ್ ಡೊಮೆಸ್ಟಿಕ ) ಅಥವಾ ಸ್ಪೆಯರ್ಲಿಂಗ್ ಎಂಬ ಒಂದು ಜಾತಿಯ ಸಣ್ಣ, ಸ್ಥಳೀಯ ಮರದ ಹಣ್ಣಿನ ಸಂಸ್ಕರಿಸದ ರಸವನ್ನು ಸೇರಿಸಿ ಅಪ್ಫೆಲ್‌ವೈನ್ಅನ್ನು ಹೆಚ್ಚಾಗಿ ತಯಾರಿಸಲಾಗುತ್ತದೆ. ಅಂತಿಮ ಉತ್ಪನ್ನದಲ್ಲಿ ಯಾವುದೇ ವ್ಯತ್ಯಾಸವನ್ನು ಕಂಡುಹಿಡಿಯಲು ತಯಾರು-ಮಾಡದವರಿಗೆ ಕಷ್ಟವಾದರೂ, ಹೆಚ್ಚಿನ ಹೆಸ್ಸಿಯನ್‌ರಿಗೆ ಈ ವಿರಳವಾದ ಪೂರೈಕೆಯು ಈ ಪಾನೀಯ ಬಗ್ಗೆ ಹೆಚ್ಚಿನ ಜ್ಞಾನ ಮತ್ತು ವೃತ್ತಿ-ಕೌಶಲವನ್ನು ನೀಡುತ್ತದೆ.
ಪ್ರಾದೇಶಿಕ ಮೂಲಸ್ಥಾನ
ಅಪ್ಫೆಲ್‌ವೈನ್ಅನ್ನು ಮುಖ್ಯವಾಗಿ ಹೆಸ್ಸೆಯಲ್ಲಿ (ಅಲ್ಲಿ ಅದು ರಾಜ್ಯ ಪಾನೀಯವಾಗಿದೆ), ನಿರ್ದಿಷ್ಟವಾಗಿ ಫ್ರ್ಯಾಕ್‌ಫರ್ಟ್, ವೆಟ್ಟೆರಾಯ್ ಮತ್ತು ಒಡೆನ್ವಾಲ್ಡ್ ಪ್ರದೇಶಗಳಲ್ಲಿ, ತಯಾರಿಸಲಾಗುತ್ತದೆ ಮತ್ತು ಬಳಸಲಾಗುತ್ತದೆ. ಇದು ಮೋಸೆಲ್‌ಫ್ರ್ಯಾಂಕನ್, ಮರ್ಜಿಗ್ (ಸಾರ್ಲ್ಯಾಂಡ್) ಮತ್ತು ಟ್ರೈಯರ್ ಪ್ರದೇಶದಲ್ಲೂ ಕಂಡುಬರುತ್ತದೆ; ಅಲ್ಲದೆ ಕೆಳಗಿನ ಸಾರ್ ಪ್ರದೇಶದಲ್ಲಿ ಮತ್ತು ಲುಕ್ಸೆಂಬರ್ಗ್‌ನ ಗಡಿಪ್ರದೇಶದಲ್ಲೂ ಕಂಡುಬರುತ್ತದೆ. ಈ ಪ್ರದೇಶಗಳಲ್ಲಿ ಅನೇಕ ದೊಡ್ಡ ತಯಾರಕರು ಮಾತ್ರವಲ್ಲದೆ ಅಸಂಖ್ಯಾತ ಸಣ್ಣ, ಖಾಸಗಿ ತಯಾರಕೂ ಇದ್ದಾರೆ, ಇವರು ಸಾಂಪ್ರದಾಯಿಕ ತಯಾರಿಕಾ-ವಿಧಾನಗಳನ್ನು ಬಳಸುತ್ತಾರೆ. ಅಪ್ಫೆಲ್‌ವೈನ್ಅನ್ನು ವಿತರಿಸುವ ಕೆಲವು ಸುಪ್ರಸಿದ್ಧ ರೆಸ್ಟಾರೆಂಟ್‌ಗಳು ಸ್ಯಾಚ್ಸೆನ್ಹಾಸನ್(ಫ್ರ್ಯಾಂಕ್‌ಫರ್ಟ್ ಆಮ್ ಮೇನ್)ನಲ್ಲಿವೆ. ಕೆಲವು ಪ್ರದೇಶಗಳಲ್ಲಿ ನಿಯತ ಸೇಬುಮದ್ಯ ಸ್ಪರ್ಧೆಗಳು ಮತ್ತು ಉತ್ಸವಗಳನ್ನು ನಡೆಸಲಾಗುತ್ತದೆ, ಇವುಗಳಲ್ಲಿ ಸಣ್ಣ, ಖಾಸಗಿ ತಯಾರಕರು ಭಾಗವಹಿಸುತ್ತಾರೆ. ಈ ಸಮಾರಂಭಗಳಲ್ಲಿ ಸೇಬುಮದ್ಯ ಹಾಡುಗಳನ್ನು ಸಂಯೋಜಿಸಿ, ಹಾಡಲಾಗುತ್ತದೆ. ಮರ್ಜಿಗ್ ಪ್ರದೇಶವು ಒಬ್ಬ ವೈಜ್ ರಾಣಿಗೆ ಮತ್ತು ಕೆಳಗಿನ ಸಾರ್ ಪ್ರದೇಶವು ಒಬ್ಬ ವೈಜ್ ರಾಜನಿಗೆ ಕಿರೀಟಧಾರಣೆ ಮಾಡಿವೆ. ಒಂದು ಅನಧಿಕೃತ ವೈಜ್ ರೂಟ್ (ರುಯ್ ಡು ಸಿಡ್ರೆ ) ಸಾರ್‌ಬರ್ಗ್ಅನ್ನು ಲುಕ್ಸೆಂಬರ್ಗ್‌ನ ಗಡಿಪ್ರದೇಶದೊಂದಿಗೆ ಸಂಪರ್ಕಿಸುತ್ತದೆ. ಅಲ್ಲದೆ ಮರ್ಜಿಗ್‌ನಲ್ಲಿ ವಾರ್ಷಿಕ ವೈಜ್ ಫೆಸ್ಟ್ಅನ್ನು ಆಚರಿಸಲಾಗುತ್ತದೆ. ಈ ದಿನವು ಸಾಮಾನ್ಯವಾಗಿ ಅಕ್ಟೋಬರ್ ತಿಂಗಳ ಎರಡನೇ ಶನಿವಾರವಾಗಿರುತ್ತದೆ.
ಮಲ (ಜಾತಿ)
ಮಲ ಇದು ಭಾರತೀಯರ ಒಂದು ಜಾತಿಯ ಹೆಸರು. ಈ ಜಾತಿಯ ಜನರು ಹೆಚ್ಚಾಗಿ ಆಂಧ್ರಪ್ರದೇಶದಲ್ಲಿ ಕಂಡು ಬರುತ್ತಾರೆ. ಆಂಧ್ರ ಪ್ರದೇಶದಲ್ಲಿ ಮಾದಿಗ ಜಾತಿಯ ನಂತರ ದಲಿತರಲ್ಲಿ ಈ ಜಾತಿಯವರೇ ಸಂಖ್ಯಾ ಬಾಹುಳ್ಯ ಹೊಂದಿದ್ದಾರೆ.ಮಲ ಎಂಬುದು ಸಂಸ್ಕೃತದ ಮಲ್ಲ ಎಂಬ ಶಬ್ದದ ಅಪಭ್ರಂಶ. ವರ್ಗ:ಸಮಾಜ
ಪೂರ್ವ
ನಾಲ್ಕು ಪ್ರಧಾನ ದಿಕ್ಕುಗಳಲ್ಲಿ ಒಂದು ದಿಕ್ಕು ಮೂಡಣ. ಸೂರ್ಯ ಹುಟ್ಟುವ ದಿಕ್ಕು.
ಹಿಂದೂ ಧರ್ಮದ ಪ್ರಕಾರ ಸೂರ್ಯ ಈ ದಿಕ್ಕಿನ ಅಧಿಪತಿ.
ವರ್ಗ:ದಿಕ್ಕುಗಳು
ದಕ್ಷಿಣ
ದಕ್ಷಿಣವು ನಾಲ್ಕು ಪ್ರಧಾನ ದಿಕ್ಕುಗಳಲ್ಲಿ ಒಂದು. ಇದನ್ನು ತೆಂಕಣ ಎಂದೂ ಕರೆಯುತ್ತಾರೆ. ಹಿಂದೂ ಧರ್ಮದ ಪ್ರಕಾರ ಯಮ ಈ ದಿಕ್ಕಿನ ಅಧಿಪತಿ.
ವರ್ಗ:ದಿಕ್ಕುಗಳು
ನೀತಿ ಆಯೋಗ
ನೀತಿ ಆಯೋಗ ಅಥವಾ ಭಾರತದ ಬದಲಾವಣೆಗಾಗಿನ ರಾಷ್ಟ್ರೀಯ ಸಂಸ್ಥೆ (ನ್ಯಾಷನಲ್ ಇನ್ಸ್ಟಿಟ್ಯೂಟಷನ್ ಫಾರ್ ಟ್ರಾನ್ಸ್ ಫಾರ್ಮಿಂಗ್ ಇಂಡಿಯಾ:NITI=National Institution for Transforming India)ವನ್ನು ಭಾರತದ ಯೋಜನಾ ಆಯೋಗದ ಬದಲಿಗೆ ಜನವರಿ ೨,೨೦೧೫ರಲ್ಲಿ ಸ್ಥಾಪಿಸಲಾಗಿದೆ.. ಇದು ಮುಖ್ಯವಾಗಿ ಭಾರತದ ಆರ್ಥಿಕ ಬೆಳವಣಿಗೆಗೆ ಸಹಕಾರಿಯಾಗಿ ಕೇಂದ್ರ ಮತ್ತು ರಾಜ್ಯ ಸರಕಾರಗಳ ನೀತಿ ರೂಪಣೆಯಲ್ಲಿ ಬೌದ್ಧಿಕ ಸಂಸ್ಥೆಯಾಗಿ ಕಾರ್ಯನಿರ್ವಹಿಸುತ್ತದೆ.
ಉಲ್ಲೇಖಗಳು
ವರ್ಗ:ಆಡಳಿತ ವಿಭಾಗಗಳು
ಪಶ್ಚಿಮ
ನಾಲ್ಕು ಪ್ರಧಾನ ದಿಕ್ಕುಗಳಲ್ಲಿ ಒಂದು. ಪಡುವಣ ಎಂದೂ ಕರೆಯುತ್ತಾರೆ. ಸೂರ್ಯ ಮುಳುಗುವ ದಿಕ್ಕು.
ಹಿಂದೂ ಧರ್ಮದ ಪ್ರಕಾರ ವರುಣ ಈ ದಿಕ್ಕಿನ ಅಧಿಪತಿ.
ವರ್ಗ:ದಿಕ್ಕುಗಳು ವರ್ಗ:ಭೂಗೋಳ
ಟುಂಗ್ರಿಂಬಾಯ್
ಟುಂಗ್ರಿಂಬಾಯ್ ಕಿಣ್ವಿಸಿದ ಸೋಯಾ ಅವರೆಯ ಆಹಾರವಾಗಿದೆ. ಇದು ಈಶಾನ್ಯ ಭಾರತದ ಮೇಘಾಲಯ ರಾಜ್ಯದ ಖಾಸಿ ಮತ್ತು ಜೈನ್ಟಿಯಾ ಬುಡಕಟ್ಟುಗಳಿಗೆ ಸ್ಥಳೀಯವಾಗಿದೆ.
ಸೋಯಾ ಅವರೆಗಳನ್ನು ತೊಳೆದು ಮೃದು ಆಗುವವರೆಗೆ ಬೇಯಿಸಲಾಗುತ್ತದೆ. ಬೆಂದ ನಂತರ ಹೆಚ್ಚುವರಿ ನೀರನ್ನು ಬಸಿದು ತಣ್ಣಗಾಗಲು ಬಿಡಲಾಗುತ್ತದೆ. ನಂತರ ಅವರೆಗಳನ್ನು ಸ್ಲ್ಯಾಮೆಟ್ ಎಲೆಗಳ ಪದರವಿರುವ ಬಿದಿರಿನ ಬುಟ್ಟಿಗೆ ವರ್ಗಾಯಿಸಿ ಎಲೆಗಳನ್ನು ಅವರೆಗಳ ಮೇಲೆ ಮುಚ್ಚಿ ಅದರ ಮೇಲೆ ಬಿಸಿ ಇದ್ದಲನ್ನು ಇಟ್ಟು ಅದರ ಮೇಲೆ ಎಲೆಗಳ ಮತ್ತೊಂದು ಪದರ ಹಾಕಿ ಬುಟ್ಟಿಯನ್ನು ಒಂದು ಸೆಣಬಿನ ಚೀಲದಲ್ಲಿ ಇಟ್ಟು ಅಗ್ನಿಸ್ಥಳದ ಪಕ್ಕ ಕಿಣ್ವಿಸಲು ೩-೪ ದಿನಗಳು ಬಿಡಲಾಗುತ್ತದೆ.
ಕಿಣ್ವಿಸಿದ ಅವರೆಗಳನ್ನು ಬಹುತೇಕ್ ಪೇಸ್ಟ್ ಆಗುವವರೆಗೆ ಜಜ್ಜಿ ಟುಂಗ್ರಿಂಬಾಯ್‍ನ್ನು ಸಾಮಾನ್ಯವಾಗಿ ತಯಾರಿಸಲಾಗುತ್ತದೆ. ನಂತರ ಇದಕ್ಕೆ ಈರುಳ್ಳಿ, ಶುಂಠಿ ಬೆಳ್ಳುಳ್ಳಿ ಪೇಸ್ಟ್, ಕರಿ ಎಳ್ಳಿನ ಪೇಸ್ಟ್, ಸುಗಂಧ ವಸ್ತುಗಳು ಮತ್ತು ಹಂದಿಮಾಂಸವನ್ನು ಸೇರಿಸಿ ಸಾಸಿವೆ ಎಣ್ಣೆಯಲ್ಲಿ ಕರಿಯಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಕಾರ್ಲ್ ಗಸ್ಟಾಫ್ ವೆರ್ನರ್ ವಾನ್
ಕಾರ್ಲ್ ಗಸ್ಟಾಫ್ ವೆರ್ನರ್ ವಾನ್(6 ಜುಲೈ 1859 – 20 ಮೇ 1940) ಸ್ವೀಡನ್ ದೇಶದ ಕವಿ,ಕಾದಂಬರಿಕಾರ. ಇವರು ೧೯೧೬ರ ಸಾಹಿತ್ಯ ಕ್ಷೇತ್ರದ ನೋಬೆಲ್ ಪ್ರಶಸ್ತಿ ವಿಜೇತರು.ಇವರು ೧೯೧೨ರಿಂದ ಸ್ವೀಡಿಷ್ ಆಕಾಡೆಮಿಯ ಸದಸ್ಯರಾಗಿದ್ದರು.ಇವರ ಕವನಗಳು ಜೀವನ ಪ್ರೀತಿಯಿಂದ ಕೂಡಿದ್ದು ಸ್ವೀಡನ್ ದೇಶದ ಚರಿತ್ರೆ ಮತ್ತು ಪ್ರಕೃತಿ ಸೌಂದರ್ಯದ ಬಗೆಗಿನ ಕವಿಯ ಪ್ರೀತಿಯಿಂದ ತುಂಬಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ಕವಿಗಳು
ಅದಿ ದ್ರಾವಿಡ
ಇದು ಭಾರತೀಯರ ಒಂದು ಜಾತಿಯ ಹೆಸರು. ಮುಖ್ಯವಾಗಿ ತಮಿಳು ನಾಡಿನಲ್ಲಿ ಪ್ರಮುಖವಾಗಿ ದಲಿತ ಸಮುದಾಯವನ್ನು ಕರೆಯುತ್ತಾರೆ. ಈ ಹೆಸರನ್ನು ತಮಿಳು ನಾಡಿನ ರಾಮಸ್ವಾಮಿ ಪೆರಿಯಾರ್ ರವರು ದ್ರಾವಿಡ ಮೂಲದ ಜನಾಂಗವನ್ನು ಪ್ರತಿನಿಧಿಸುವಂತೆ ಬಳಕೆಗೆ ತಂದರು. ಇವರಲ್ಲಿ ಹೆಚ್ಚಿನವರು ಹಿಂದೂಗಳಾದರೂ ಬುದ್ದ, ಇಸ್ಲಾಂ ,ಕ್ರೈಸ್ತ ಧರ್ಮಾಚರಣೆಯವರೂ ಕಂಡು ಬರುತ್ತಾರೆ.
ಉಲ್ಲೇಖನ
ವರ್ಗ:ಸಮಾಜ
ತಾಯಿ ಕೊಟ್ಟ ತಾಳಿ
ವರ್ಗ:ವರ್ಷ-೧೯೮೭ ಕನ್ನಡಚಿತ್ರಗಳು
ಪ್ರಧಾನ ದಿಕ್ಕುಗಳು
ಪೂರ್ವ, ಪಶ್ಚಿಮ, ಉತ್ತರ, ದಕ್ಷಿಣ.
ವರ್ಗ:ದಿಕ್ಕುಗಳು
ಎವಾಂಜಲಿಸ್ಟ ಟೊರಿಚೆಲ್ಲಿ
ಜೀವನ
ಎವಾಂಜಲಿಸ್ಟ ಟೊರಿಚೆಲ್ಲಿ ಇಟಲಿಯ ಪ್ರಖ್ಯಾತ ಭೌತವಿಜ್ಞಾನಿ. ಇವರು ಕ್ರಿ.ಶ. ೧೬೦೮ರ ಅಕ್ಟೋಬರ್ ೧೫ರಂದು ರೋಮ್ ನಲ್ಲಿ ಜನಿಸಿದರು. ಇವರು ಪಾದರಸದ ವಾಯುಭಾರ ಮಾಪಕವನ್ನು ಕಂಡುಹಿಡಿದರು.ಇವರು ಯಾವುದೇ ವಿಶ್ವವಿದ್ಯಾಲಯದಲ್ಲಿ ಸೇರಿ ಪದವಿ ಪಡೆದರೆಂಬ ಪುರಾವೆಗಳಿಲ್ಲಿವರ ಗುರುಗಳು ಕಾಸ್ಟೆಲ್ಲಿ.೧೬೪೭ರ ಅಕ್ಟೋಬರ್ ೨೫ ರಂದು ಫ್ಲೊರೆನ್ಸ್ ನಲ್ಲಿ ನಿಧನರಾದರು.
ಸಾಧನೆ
ಇವರ ಪ್ರಮುಖ ಸಾಧನೆಯೆಂದರೆ, ಕ್ರಿ.ಶ. ೧೬೪೦ ರಲ್ಲೇ ಅನೇಕ ಪ್ರಯೋಗಗಳನ್ನು ಮಾಡಿದರು. ಅಷ್ಟೇ ಅಲ್ಲದೆ ಇವರು ಆಕಾಶದಿಂದ ಬೀಳುವ ಕಾಯಗಳನ್ನು ಅನುಸರಿಸುವ ನಿಯಮಗಳಿಗೆ ಪ್ರಾಯೋಗಿಕ ದಾಖಲೆಗಳನ್ನು ನೀಡಿದರು..
ಪ್ರಖ್ಯಾತ ಖಗೋಳ ವಿಜ್ಞಾನಿ ಗೆಲಿಲಿಯೋರವರು ಪ್ರತಿಪಾದಿಸಿದ ನಿಯಮಗಳನ್ನು ಎವಾಂಜಲಿಸ್ಟ ಟೊರಿಚೆಲ್ಲಿ ದ್ರವಗಳಿಗೂ ಅನ್ವಯಿಸಿದರು. ಮೊದಲ ಬಾರಿಗೆ ನಿರ್ವಾತ ಸಂಶೋಧನೆ ಮಾಡಿದ ಕೀರ್ತಿ ಇವರಿಗೆ ಸಲ್ಲುತ್ತದೆ. ಗಣಿತದಲ್ಲೂ ಪಾಂಡಿತ್ಯ ಪಡೆದ ಇವರು, ಗಣಿತಶಾಸ್ತ್ರದಲ್ಲಿ ಹಲವು ಪ್ರಬಂಧಗಳನ್ನು ಪ್ರತಿಪಾದಿಸಿದ್ದಾರೆ.
ಉಲ್ಲೇಖಗಳು
ವರ್ಗ: ವಿಜ್ಞಾನಿಗಳು ವರ್ಗ: ಭೌತವಿಜ್ಞಾನಿ ವರ್ಗ: ಭೌತವಿಜ್ಞಾನಿಗಳು
ಪುಷ್ಪಕ ವಿಮಾನ (ಚಲನಚಿತ್ರ)
ಈ ಚಿತ್ರವನ್ನು ಸಿಂಗೀತಂ ಶ್ರೀನಿವಾಸರಾವ್ಅವರು ನಿರ್ದೇಶನ ಮಾಡಿದ್ದರು. ಈ ಚಿತ್ರದ ನಿರ್ಮಾಪಕರು 	ಶೃಂಗಾರ್ ನಾಗರಾಜ್. ಈ ಚಿತ್ರದಲ್ಲಿ ಬರುವ ಪಾತ್ರಗಳು ಕಮಲಹಾಸನ್, ಅಮಲ, ಲೋಕನಾಥ್, ಟೀನು ಆನಂದ್, ಪ್ರತಾಪ್ ಪೊಠಾಣ್, ರಮ್ಯ, ಪಿ.ಎಲ್.ನಾರಾಯಣ, ಮನ್‍ದೀಪ್ ರಾಯ್ ಅವರು ನಟಿಸಿದ್ದಾರೆ. ಈ ಚಿತ್ರದ ಸಂಗೀತ ಸಂಯೋಜಕರು ಸಿಂಗೀತಂ ಶ್ರೀನಿವಾಸರಾವ್. ಈ ಚಿತ್ರದ ಛಾಯಾಗ್ರಹಕರು ಬಿ.ಸಿ.ಗೌರಿಶಂಕರ್. ಈ ಚಿತ್ರವು ೧೯೮೭ ರಲ್ಲಿ ಬಿಡುಗಡೆಯಾಯಿತು. ವಿಮರ್ಶಕರ ಪ್ರಶಂಸೆ, ಅನೇಕ ಪ್ರಶಸ್ತಿಗಳಷ್ಟೇ ಅಲ್ಲದೆ ಭಾರತದ ಮೊದಲ ಪೂರ್ಣ ಪ್ರಮಾಣದ ಮೂಕಿ ಚಿತ್ರ (ಸುಮಾರು ೧೨೪ ನಿಮಿಷ) ಎಂಬ ಹೆಗ್ಗಳಿಕೆ ಪಾತ್ರವಾದ ಚಿತ್ರ. ಬೆಂಗಳೂರಿನಲ್ಲಿ ಸುಮಾರಿ ೩೫ ವಾರಗಳಷ್ಟು ಭರ್ಜರಿ ಪ್ರದರ್ಶನ ಈ ಚಿತ್ರ ಕಂಡಿತ್ತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೮೭ ಕನ್ನಡಚಿತ್ರಗಳು
ಹೆನ್ರಿಕ್ ಪೊಂಟೊಪ್ಪಿಡನ್
ಹೆನ್ರಿಕ್ ಪೊಂಟೊಪ್ಪಿಡನ್ (24 ಜುಲೈ 1857 – 21 ಆಗಸ್ಟ್ 1943)ಸ್ವೀಡನ್ ದೇಶದ ಬರಹಗಾರ. ಇವರು ೧೯೧೭ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿಯನ್ನು ಕಾರ್ಲ್ ಗ್ಜೆಲ್ಲೆರಪ್ ರವರೊಂದಿಗೆ ಪಡೆದರು.ಇವರೊಬ್ಬ ವಾಸ್ತವವಾದಿ ಲೇಖಕ. ನೋಬೆಲ್ ಪ್ರಶಸ್ತಿ ಘೋಷಣೆಯಲ್ಲಿ "ಡೆನ್ಮಾರ್ಕ್ ದೇಶದ ಆ ಕಾಲದ ದೈನಂದಿನ ಜೀವನದ ನೈಜ ಚಿತ್ರಣ"ಕ್ಕಾಗಿ ಈ ಪ್ರಶಸ್ತಿ ಎಂದು ಉಲ್ಲೇಖಿಸಲಾಗಿದೆ.ಇವರ ಕಾದಂಬರಿಗಳು ಅಂದಿನ ಸ್ವೀಡನ್‍ನ ಜನಜೀವನದ ಸಮಗ್ರ ಚಿತ್ರಣವನ್ನು ಕೊಡುವುದರೊಂದಿಗೆ ವಾಸ್ತವಿಕತೆಗೆ ಸಮೀಪವಾಗಿಯೂ ಇದೆ.ತಾನು ಬೆಳೆದು ಬಂದ ಸಂಪ್ರದಾಯವಾದಿ ಹಿನ್ನಲೆ ಹಾಗೂ ತನ್ನ ಸಮಕಾಲೀನ ಸಮಾಜವಾದಿ ಗೆಳೆಯರಿಂದ ಸಮಾನ ದೂರ ನಿಂತ ಬರಹಗಾರರಾಗಿದ್ದರು.ಸಾಹಿತ್ಯದ ವಾಸ್ತವವಾದಿ ಚಳವಳಿಯ ಅತ್ಯಂತ ಎಳೆಯ ಆದರೆ ಅತ್ಯಂತ ಪ್ರಬಲ ಪ್ರತಿಪಾದಕರಾಗಿ ಪೊಂಟೋಪ್ಪಿಡನ್ ಗುರುತಿಸಲ್ಪಟ್ಟಿದ್ದರು.
ಬಾಹ್ಯ ಸಂಪರ್ಕಗಳು
ವರ್ಗ:ಬರಹಗಾರ ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಆತಂಕ ಕಾಯಿಲೆ
ವರ್ಗ:ಮಾನಸಿಕ ರೋಗಗಳು
ಎನ್. ಅಪರ್ಣಾ
ಅಚ್ಚಕನ್ನಡವನ್ನು ಸ್ವಚ್ಛವಾಗಿ ಆಡುವ ಕಲಾವಿದೆಯೆಂದು ಅಪರ್ಣಾರು ಗುರುತಿಸಲ್ಪಟ್ಟಿದ್ದಾರೆ. ರೇಡಿಯೋ ಮತ್ತು ಕಿರುತೆರೆಯ ಕಲಾವಿದೆಯಾಗಿ ತಮ್ಮ ವೃತ್ತಿಜೀವನ ಆರಂಭವಾಯಿತು. ಕನ್ನಡ ಟೆಲಿವಿಶನ್ ನಲ್ಲಿ ಅಚ್ಚುಕಟ್ಟಾಗಿ ಕಾರ್ಯಕ್ರಮಗಳನ್ನು ನಡೆಸಿಕೊಡುವ ನಿರೂಪಕಿಯಾಗಿ '''ಎನ್. ಅಪರ್ಣಾ''' ಬಹಳ ಯಶಸ್ವಿಯಾಗಿದ್ದಾರೆ. ಕನ್ನಡ ಟೆಲಿವಿಶನ್ ನ ಎಳವೆಯ ದಿವಸಗಳಿಂದ ಇಂದಿನವರೆಗೆ ಕಾರ್ಯಕ್ರಮಗಳನ್ನು ನಿರೂಪಿಸುತ್ತಾ ಕಿರುತೆರೆಯನ್ನು ಬೆಳೆಸಿ ತಾವೂ ಬೆಳೆದ ವ್ಯಕ್ತಿ. ನಿರೂಪಣೆಗೆ ಒಂದು ಬದ್ಧತೆ ಇದೆ. ಅದೊಂದು ಕಲೆ. ನಿರೂಪಣೆಯ ಸಮಯದಲ್ಲಿ  ಕಂಠವನ್ನು  ಸರಿಯಾಗಿ ಅಳವಡಿಸಿಕೊಳ್ಳಬೇಕು. ಕಲಾವಿದರ ಬಗ್ಗೆ ವಿಪರೀತ ಹೊಗಳಿಕೆ ಸಲ್ಲದು. ಸಭಾ ಮರ್ಯಾದೆ ಕಾಪಾಡಬೇಕು ಭಾರತೀಯ ಸಂಸ್ಕೃತಿಯನ್ನು ಪ್ರತಿನಿಧಿಸುವ ಆಧುನಿಕ ಆದರೆ  ಸಭ್ಯ ಉಡುಪು ಧರಿಸುವುದು ಅತಿಮುಖ್ಯ..
ನಿರೂಪಕಿಯಾಗಿ
ನಿರೂಪಣೆ ಆವರಿಗೆ ಬಹು ಪ್ರಿಯ. ಅದೊಂದು ಕಲೆ. ಕೆಲವು ಅರ್ಹತೆಗಳು ನಿರೂಪಕರಿಗೆ ಬೇಕು. ಔಚಿತ್ಯಪ್ರಜ್ಞೆ, ಸಮಾರಂಭದ ಮಹತ್ವ,, ಅತಿಥಿಗಳಿಗೆ ಹೆಚ್ಚು ಮಾತಾಡಲು ಅವಕಾಶಕೊಡುವ ಜಾಣ್ಮೆ, ಹಾಗೂ ಅರ್ನಿವಾರ್ಯತೆ, ವಿಷಯಗಳು  ಪುನರಾವರ್ತನೆಯಾಗದ ಹಾಗೆ ನಿಗವಹಿಸುವುದು ಇತ್ಯಾದಿ. ಆಗಲೇ ಸಭಿಕರು ಚೆನ್ನಾಗಿ ಗ್ರಹಿಸಿರುವ ಮಾತನ್ನು ಪದೇ ಪದೇ ಒತ್ತಿಹೇಳುವುದನ್ನು ಮಾಡಬಾರದು. ನಿರಂತರ ಅಧ್ಯಯನ ಶೀಲತೆ, ಅಗತ್ಯ...ಪ್ರಥಮ ಪುರುಷ ಬಳಕೆಯನ್ನು ಜನ ಇಷ್ಟಪಡುವುದಿಲ್ಲ.
ಅಭಿನಯದಲ್ಲಿ ತಮ್ಮ ಛಾಪು ಕೊಟ್ಟಿದ್ದಾರೆ
ಇದುವರೆಗೆ ಸುಮಾರು ಒಂದೂವರೆ ಸಾವಿರಕ್ಕೂ ಹೆಚ್ಚು ಟಿವಿಯೇತರ (ದೇಖಾವೆ )ಶೋಗಳನ್ನು ನಿರ್ವಹಿಸಿದ ಪ್ರತಿಭಾವಂತೆ. ಸನ್. ೨೦೦೪ ರಲ್ಲಿ ಮತ್ತೆ ಅಭಿನಯದೆಡೆಗೆ ಗಮನ ಹರಿಸಿ ಜನಪ್ರಿಯ ಧಾರಾವಾಹಿ  'ಮುಕ್ತ ಮುಕ್ತ'ದ  ಮನೆಮಾತಾದರು. ಕಣಗಾಲ್ ಪುಟ್ಟಣ್ಣರವರ ಚಿತ್ರ 'ಮಸಣದ ಹೂ' ಎಂಬ ಕನ್ನಡ ಚಲನಚಿತ್ರದ ಮೂಲಕವೇ ನಾಯಕಿಯ ಪಾತ್ರದಲ್ಲಿ ಅವರು ರಂಗಪ್ರವೇಶ ಮಾಡಿದರು. ಚಿಕ್ಕ ತೆರೆ, ದೊಡ್ಡ ತೆರೆಗಳಲ್ಲಿ ಅವುಗಳದೇ ಆದ ಆದ್ಯತೆಗಳಿವೆ. ಸೃಜನಶೀಲತೆಯ ಅನಿವಾರ್ಯತೆ ಎರಡೂ ಕ್ಷೇತ್ರಗಳಲ್ಲಿ ಅನಿವಾರ್ಯ.ಧಾರಾವಾಹಿ,'ಮುಕ್ತ ಮುಕ್ತ'ದ ಶೀಲಾ ಪ್ರಸಾದ್, 'ಪ್ರೀತಿ ಇಲ್ಲದ ಮೇಲೆ', 'ಪಲ್ಲವಿ', (ಅನಂತ್ ನಾಗ್ ಮಗಳು) ಝೀವಾಹಿನಿಯ 'ಜೋಗುಳ'ದ ಪ್ರಧಾನ ಭೂಮಿಕೆಯಲ್ಲಿ  ಪದ್ಮ ಳಾಗಿ, 'ಶುಭಮಂಗಳ'ದ ನಮ್ರತಾ ಸೇರಿದಂತೆ, ಹಲವಾರು ಪಾತ್ರಗಳಲ್ಲಿ ಜನಪ್ರಿಯತೆ ಗಳಿಸಿದ್ದಾರೆ.
ಬಿಗ್ ಬಾಸ್ ನಲ್ಲಿ ಭಾಗವಹಿಸಿದರು
'ಬಿಗ್ ಬಾಸ್ 'ನಲ್ಲಿ ಎನ್. ಅಪರ್ಣಾರವರು, ಟಿ.ವಿ.ಧಾರಾವಾಹಿ ಕ್ಷೇತ್ರವನ್ನು ಪ್ರತಿನಿಧಿಸಿದರು. ಅನುಶ್ರೀ ಟಿವಿ ಕಾರ್ಯಕ್ರಮಗಳಲ್ಲಿ ಭಾಗವಹಿಸಿದ ನಿರೂಪಕಿಯರು ಇದ್ದರು. ಸಿನಿಮಾ ಗ್ಲಾಮರ್ ಲೋಕದ ವನಿತೆಯರು ಹೆಚ್ಚಾಗಿದ್ದರು.
ಉಲ್ಲೇಖ
ವರ್ಗ:ಕಿರುತೆರೆಯ ಕನ್ನಡ ನಟಿ ವರ್ಗ:ಕನ್ನಡ ನಿರೂಪಕಿ ವರ್ಗ:ನಟಿ ವರ್ಗ:ಕನ್ನಡ ನಟಿ
ನಸುಗೆಂಪು
thumb
ನಸುಗೆಂಪು ಎಂದರೆ ತೆಳು ಕೆಂಪು ಬಣ್ಣ. ಯೂರೋಪ್ ಮತ್ತು ಅಮೇರಿಕದಲ್ಲಿನ ಸಮೀಕ್ಷೆಗಳ ಪ್ರಕಾರ, ನಸುಗೆಂಪು ಬಣ್ಣವನ್ನು ಬಹುತೇಕವೇಳೆ ಲಾವಣ್ಯ, ವಿನಮ್ರತೆ, ಸೂಕ್ಷ್ಮತೆ, ಮೃದುತ್ವ, ಮಾಧುರ್ಯ, ಬಾಲ್ಯ, ಸ್ತ್ರೀತ್ವ ಮತ್ತು ಪ್ರಣಯ ಪ್ರವೃತ್ತಿಯೊಂದಿಗೆ ಸಂಬಂಧಿಸಲಾಗುತ್ತದೆ. ನಸುಗೆಂಪು ಮತ್ತು ಬಿಳಿ ಬಣ್ಣದ ಸಂಯೋಜನೆಯನ್ನು ಪವಿತ್ರತೆ ಮತ್ತು ಮುಗ್ಧತೆಯೊಂದಿಗೆ ಸಂಬಂಧಿಸಲಾಗುತ್ತದೆ, ಮತ್ತು ನಸುಗೆಂಪು ಹಾಗೂ ಕಪ್ಪು ಬಣ್ಣದ ಸಂಯೋಜನೆಯು ಕಾಮಪ್ರವೃತ್ತಿ ಮತ್ತು ಸೆಳೆತದೊಂದಿಗೆ ಸಂಬಂಧ ಹೊಂದಿದೆ.
ಸೂರ್ಯನ ಬಿಳಿ ಬೆಳಕಿನ ಕಿರಣವು ವಾತಾವರಣದ ಮೂಲಕ ಚಲಿಸಿದಾಗ, ಕೆಲವು ಬಣ್ಣಗಳು ವಾಯು ಅಣುಗಳು ಮತ್ತು ವಾಯುಗಾಮಿ ಕಣಗಳಿಂದ ಕಿರಣದಿಂದ ಹೊರಗೆ ಚೆದುರಿಬಿಡುತ್ತವೆ. ಇದನ್ನು ರೇಲಿ ಚೆದುರುವಿಕೆ ಎಂದು ಕರೆಯಲಾಗುತ್ತದೆ. ನೀಲಿ ಮತ್ತು ಹಸಿರಿನಂತಹ ಕಡಿಮೆ ತರಂಗಾಂತರದ ಬಣ್ಣಗಳು ಹೆಚ್ಚು ಪ್ರಬಲವಾಗಿ ಚೆದುರುತ್ತವೆ ಮತ್ತು ಅಂತಿಮವಾಗಿ ಕಣ್ಣನ್ನು ತಲುಪುವ ಬೆಳಕಿನಿಂದ ತೆಗೆಯಲ್ಪಡುತ್ತವೆ. ಸೂರ್ಯೋದಯ ಮತ್ತು ಸೂರ್ಯಾಸ್ತದ ಸಮಯದಲ್ಲಿ, ವಾತಾವರಣದ ಮೂಲಕ ಕಣ್ಣಿಗೆ ತಲುಪುವ ಸೂರ್ಯನ ಬೆಳಕಿನ ಮಾರ್ಗವು ಅತ್ಯಂತ ಉದ್ದವಾಗಿರುವಾಗ, ಕೆಂಪು ಮತ್ತು ಬಿಳಿ ಘಟಕಗಳು ಬಹುತೇಕ ಸಂಪೂರ್ಣವಾಗಿ ತೆಗೆಯಲ್ಪಡುತ್ತವೆ, ಮತ್ತು ಹೆಚ್ಚು ಉದ್ದನೆಯ ತರಂಗಾಂತರದ ಕಿತ್ತಳೆ, ಕೆಂಪು ಮತ್ತು ನಸುಗೆಂಪು ಬೆಳಕು ಉಳಿಯುತ್ತದೆ. ಉಳಿದಿರುವ ನಸುಗೆಂಪು ಸೂರ್ಯನ ಬೆಳಕು ಕೂಡ ಮೋಡದ ಹನಿಗಳು ಮತ್ತು ಇತರ ತುಲನಾತ್ಮಕವಾಗಿ ದೊಡ್ಡ ಕಣಗಳಿಂದ ಚೆದುರಲ್ಪಡಬಹುದು. ಇವು ದಿಗಂತದ ಮೇಲಿನ ಆಕಾಶಕ್ಕೆ ನಸುಗೆಂಪು ಅಥವಾ ಕೆಂಪು ಹೊಳಪನ್ನು ನೀಡುತ್ತದೆ.
ನಸುಗೆಂಪು ಹೂಗಳ ಅತ್ಯಂತ ಸಾಮಾನ್ಯ ಬಣ್ಣಗಳಲ್ಲಿ ಒಂದು; ಇದು ಪರಾಗಸ್ಪರ್ಶಕ್ಕೆ ಅಗತ್ಯವಾದ ಕೀಟಗಳು ಮತ್ತು ಪಕ್ಷಿಗಳನ್ನು ಆಕರ್ಷಿಸುವ ಮತ್ತು ಬಹುಶಃ ಪರಭಕ್ಷಕರನ್ನು ತಡೆಗಟ್ಟುವ ಕಾರ್ಯಮಾಡುತ್ತದೆ. ಈ ಬಣ್ಣವು ಆ್ಯಂಥೊಸೈಯನಿನ್‍ಗಳೆಂದು ಕರೆಯಲ್ಪಡುವ ನೈಸರ್ಗಿಕ ವರ್ಣದ್ರವ್ಯಗಳಿಂದ ಬರುತ್ತದೆ. ಇವು ರಾಸ್‍ಬೆರಿಗಳಿಗೆ ಕೂಡ ನಸುಗೆಂಪು ಬಣ್ಣವನ್ನು ಒದಗಿಸುತ್ತವೆ.
ಮುಂಚಿನ ನಸುಗೆಂಪು ಕಟ್ಟಡಗಳನ್ನು ಸಾಮಾನ್ಯವಾಗಿ ಇಟ್ಟಿಗೆ ಅಥವಾ ಮರಳುಗಲ್ಲಿನಿಂದ ಕಟ್ಟಲಾಗುತ್ತಿತ್ತು. ಮರಳುಗಲ್ಲು ತನ್ನ ತಿಳಿ ಗೆಂಪು ಬಣ್ಣವನ್ನು ಹೆಮಟೈಟ್ ಅಥವಾ ಕಬ್ಬಿಣದ ಅದಿರಿನಿಂದ ತೆಗೆದುಕೊಳ್ಳುತ್ತದೆ. ನಸುಗೆಂಪು ಮತ್ತು ಇತರ ಮಂದಪ್ರಕಾಶದ ಬಣ್ಣಗಳ ಸುವರ್ಣ ಯುಗವಾದ ೧೮ನೇ ಶತಮಾನದಲ್ಲಿ ಯೂರೋಪ್‍ನಾದ್ಯಂತ ನಸುಗೆಂಪು ಮಹಲುಗಳು ಮತ್ತು ಇಗರ್ಜಿಗಳನ್ನು ಕಟ್ಟಲಾಯಿತು. ಹೆಚ್ಚು ಆಧುನಿಕ ನಸುಗೆಂಪು ಕಟ್ಟಡಗಳು ಸಾಮಾನ್ಯವಾಗಿ ಪರದೇಶದ್ದಂತೆ ಕಾಣಲು ಅಥವಾ ಗಮನವನ್ನು ಸೆಳೆಯಲು ನಸುಗೆಂಪು ಬಣ್ಣವನ್ನು ಬಳಸುತ್ತವೆ.
ಉಲ್ಲೇಖಗಳು
ವರ್ಗ:ಬಣ್ಣಗಳು
ಸತ್ಯಂ ಶಿವಂ ಸುಂದರಂ (ಚಲನಚಿತ್ರ)
ಸತ್ಯಂ ಶಿವಂ ಸುಂದರಂ, ಕೆ.ಎಸ್.ಆರ್.ದಾಸ್ ನಿರ್ದೇಶನ ಮತ್ತು ಜಿ.ಆರ್.ಕೆ.ರಾಜು ನಿರ್ಮಾಪಣ ಮಾಡಿರುವ ೧೯೮೭ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಚಕ್ರವರ್ತಿ ಸಂಗೀತ ನಿರ್ದೇಶನ ಮಾಡಿದ್ದಾರೆ. ವಿಷ್ಣುವರ್ಧನ್, ವಜ್ರಮುನಿ ಮತ್ತು ರಾಧಿಕ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಹಾಡಗಳು
{| class="wikitable" ! ಕ್ರಮ ಸಂಖ್ಯೆ ! ಹಾಡು ! ಗಾಯಕರು
ವರ್ಗ:ವರ್ಷ-೧೯೮೭ ಕನ್ನಡಚಿತ್ರಗಳು
ಮುನಾಫ್ ಪಟೇಲ್
ಮುನಾಫ್ ಮುಸಾ ಪಟೇಲ್ ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ವೇಗದ ಬೌಲರ್ ಹಾಗು ಬಲಗೈ ಕೆಳ ಕ್ರಮಾಂಕದ ಬ್ಯಾಟ್ಸಮಾನ್. ರಣಜಿ ಟ್ರೋಫಿ‌‌ಯಲ್ಲಿ ಗುಜರಾತ್ ತಂಡದ ಪರವಾಗಿ ಆಡುತ್ತಾರೆ. ಇಂಡಿಯನ್ ಪ್ರೀಮಿಯರ್ ಲೀಗ್‌ನಲ್ಲಿ ಕೊನೆಯ ಬಾರಿ ಗುಜರಾತ್ ಲಯನ್ಸ್ ತಂಡದ ಪರ ಆಡಿದ್ದರು.
ಆರಂಭಿಕ ಜೀವನ
ಮುನಾಫ ಪಟೇಲ್ ಜುಲೈ ೧೨, ೧೯೮೩ ರಂದು ಗುಜರಾತ್‌ನಲ್ಲಿ ಜನಿಸಿದರು. ಚೆನ್ನೈನಲ್ಲಿ ಎಮ್ ಆರ್ ಎಫ್ ಪೇಸ್ ಫೌಂಡೇಷನ್ಗೆ ಆಯ್ಕೆಯಾಗಿ ಪಟೇಲ್ ಮೊದಲ ಬಾರಿಗೆ ತಮ್ಮ ೨೦ನೇ ವಯಸ್ಸಿನಲ್ಲಿಯೇ ೨೦೦೩ರಲ್ಲಿ ಪ್ರಥಮ ಗುಜರಾತ್ ಪರ ಆಡಿದ್ದರು. ೨೦೦೩ರಲ್ಲಿ ಮುನಾಫ್ ತಮ್ಮ ಆಟದ ವೈಖರಿಯ ಮೂಲಕ ಗುಜರಾತ್ ತಂಡಕ್ಕೆ ಆಡದೇ ಇದ್ದರು ಮುಂಬೈ ತಂಡಕ್ಕೆ ವರ್ಗಾವಣೆ ಒಪ್ಪಂದದ ಮೂಲಕ ಆಯ್ಕೆಯಾದರು. ಇವರು ೨೦೦೬ರಲ್ಲಿ ಅಂತರರಾಷ್ಟ್ರೀಯ ಕ್ರಿಕೆಟ್‍ಗೆ ಪಾದಾರ್ಪನೆ ಮಾಡಿದರು.
ಅಂತರರಾಷ್ಟ್ರೀಯ ಕ್ರಿಕೆಟ್
ಮಾರ್ಚ್ ೦೯, ೨೦೦೬ರಲ್ಲಿ ಮೊಹಾಲಿಯಲ್ಲಿ ಇಂಗ್ಲೆಂಡ್ ವಿರುದ್ದ ನಡೆದ ಎರಡನೇ ಟೆಸ್ಟ್ ಪಂದ್ಯದ ಮೂಲಕ ಮುನಾಫ ಪಟೇಲ್ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ಏಪ್ರಿಲ್ ೦೩, ೨೦೦೬ರಲ್ಲಿ ಮಾರ್ಗೋವದಲ್ಲಿ ಇಂಗ್ಲೆಂಡ್ ವಿರುದ್ಧ ನಡೆದ ಮೂರನೇ ಏಕದಿನ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು. ನಂತರ ಜನವರಿ ೦೯, ೨೦೧೧ರಲ್ಲಿ ದರ್ಬನ್‍ನಲ್ಲಿ ದಕ್ಷಿಣ ಆಫ್ರಿಕಾ ವಿರುದ್ಧ ನಡೆದ ಏಕೈಕ ಟಿ-೨೦ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ನಲ್ಲಿ ಪಾದಾರ್ಪನೆ ಮಾಡಿದರು.
ಐಪಿಎಲ್ ಕ್ರಿಕೆಟ್
ಏಪ್ರಿಲ್ ೧೯, ೨೦೦೮ರಂದು ಫಿರೋಜ್ ಷಾ ಕೋಟ್ಲಾ, ದೆಹಲಿಯಲ್ಲಿ ಡೆಲ್ಲಿ ಡೇರ್‌ಡೆವಿಲ್ಸ್ ವಿರುದ್ಧ ನಡೆದ ೦೩ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ರಾಜಸ್ಥಾನ್ ರಾಯಲ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು.
ಉಲ್ಲೇಖಗಳು
ವರ್ಗ:ಕ್ರಿಕೆಟ್ ಆಟಗಾರ ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಉಜ್ಜೆಯನ್
ಉಜ್ಜೆಯನ್ (उज्जैन) (ಇತರ ಹೆಸರುಗಳು: ಉಜೆಯನ್, ಉಜ್ಜೆಯನಿ, ಅವಂತಿ, ಅವಂತಿಕಾಪುರಿ), ಕೇಂದ್ರ ಭಾರತದ ಮಾಲ್ವ ಪ್ರಾಂತ್ಯದಲ್ಲಿ ಕ್ಷಿಪ್ರ ನದಿಯ ಪೂರ್ವ ತಟದಲ್ಲಿರುವ ಪ್ರಾಚೀನ ನಗರ. ಈಗ ಇದು ಮಧ್ಯ ಪ್ರದೇಶ ರಾಜ್ಯದಲ್ಲಿದೆ. ಇದು ಉಜ್ಜೆಯನ್ ಜೆಲ್ಲೆಯ ಆಡಳಿತ ಕೇಂದ್ರವಾಗಿದೆ.
ಭೌಗೋಳಿಕ ವಿಸ್ತೀರ್ಣ
ಇದರ ಉತ್ತರದಲ್ಲಿ ಚಂಬಲ್ (ಚರ್ಮಣವತೀ) ನದಿ ಮತ್ತು ಆರಾವಳಿ (ಪಾರಿಯಾತ್ರಾ) ಪರ್ವತ ಶ್ರೇಣಿ, ದಕ್ಷಿಣದಲ್ಲಿ ನರ್ಮದಾ ನದಿ, ಪೂರ್ವದಲ್ಲಿ ವಿಂಧ್ಯಾಚಲ ಮತ್ತು ಪಶ್ಚಿಮದಲ್ಲಿ ಸೌರಾಷ್ಟ್ರ ಇವೆ. ಈ ನಗರ ಇಂದೋರಿನಿಂದ ಸು.55ಕಿಮೀ ಮತ್ತು  ಭೋಪಾಲಿನಿಂದ 180ಕಿಮೀ ದೂರದಲ್ಲಿದೆ. ಸಮುದ್ರ ಮಟ್ಟದಿಂದ ಸು. 517ಮೀ. ಎತ್ತರದಲ್ಲಿದೆ. 6,091. ಚ,ಕಿಮೀ ವಿಸ್ತೀರ್ಣವಿದ್ದು ಜನಸಂಖ್ಯೆ 17,09,885 (2001) ಹೊಂದಿದೆ.
ಹೆಸರಿನ ಮಹತ್ಮೆ
ಉಜ್ಜಯಿನಿಗೆ ಪ್ರತಿ ಕಲ್ಪದಲ್ಲೂ ಬೇರೆ ಬೇರೆ ಹೆಸರುಗಳಿದ್ದವೆಂದು ತಿಳಿದು ಬರುತ್ತದೆ. ಮೊದಲ ಕಲ್ಪದಲ್ಲಿ ಸ್ವರ್ಣಶೃಂಗಾ (ಕನಕಶೃಂಗಾ), ಎರಡನೇ ಕಲ್ಪದಲ್ಲಿ ಕುಶಸ್ಥಲೀ, ಮೂರನೆಯ ಕಲ್ಪದಲ್ಲಿ ಅವಂತಿಕಾ, ನಾಲ್ಕನೆಯ ಕಲ್ಪದಲ್ಲಿ ಅಮರಾವತೀ, ಐದನೆಯ ಕಲ್ಪದಲ್ಲಿ ಚೂಡಾಮಣಿ ಮತ್ತು ಆರನೆಯ ಕಲ್ಪದಲ್ಲಿ ಪದ್ಮಾವತೀ ಎಂದಿತ್ತು. ಸೋಮದೇವನು ತನ್ನ ಕಥಾಸರಿತ್ಸಾಗರದಲ್ಲಿ ಈ ನಗರವನ್ನು ಭೋಗವತಿ, ಹಿರಣ್ಯಾವತಿ ಎಂದು ಕರೆಯುತ್ತಾನೆ. ಕವಿ ಕಾಳಿದಾಸನಂತೂ ಉಜ್ಜಯಿನಿಯನ್ನು ವಿಶಾಲಾ ಎಂದೇ ಕರೆದು ಇದರ ಸಮೃದ್ಧಿಯನ್ನು ಸೂಚಿಸುತ್ತಾನೆ. ಪ್ರತಿಕಲ್ಪ, ಕುಮುದ್ವತಿ ಮತ್ತು ಶಿವಪುರಿ ಇವು ಉಜ್ಜಯಿನಿಯ ಇತರ ಹೆಸರುಗಳು.
ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು ವರ್ಗ:ಮಧ್ಯ ಪ್ರದೇಶ ವರ್ಗ:ಐತಿಹಾಸಿಕ ಸ್ಥಳಗಳು
ಯಮ
ಹಿಂದೂ ಪುರಾಣಗಳ ಪ್ರಕಾರ ಸಾವಿಗೆ ಕಾರಣನಾಗುವ ದೇವತೆ. ಮೃತ್ಯುದೇವತೆ. ಅಷ್ಟದಿಕ್ಪಾಲಕರಲ್ಲೊಬ್ಬ. ದಕ್ಷಿಣ ದಿಕ್ಕಿನ ಅಧಿಪತಿ. ಇವನು ಸೂರ್ಯನ ಮಗ. ಶನಿಯಇವನ ತಮ್ಮ. ಇವನ ತಂಗಿ ಯಮಿ. ಇವನು ಧರ್ಮ ದೇವತೆ ಅದರಿಂದ ಧರ್ಮ, ಯಮಧರ್ಮ ಎಂಬ ಹೆಸರೂ ಇದೆ. ಇತರ ಹೆಸರುಗಳು ಮೃತ್ಯು, ಅಂತಕ, ಕಾಲ, ವೈವಸ್ವತ, ಧರ್ಮರಾಜ, ಔದಂಬರ, ನೀಲ, ಪರಮೇಷ್ಠಿ, ವೃಕೋದರ ಇತ್ಯಾದಿ.
ಉಲ್ಲೇಖ
ವರ್ಗ:ಹಿಂದೂ ದೇವತೆಗಳು
ಆಹಾರ ಭದ್ರತಾ ಸಂಸ್ಥೆ
ಇನ್‌ಸ್ಟಿಟ್ಯೂಟ್ ಆಫ್ ಫುಡ್ ಸೆಕ್ಯುರಿಟಿ (ಐಎಫ್‌ಎಸ್‌ನ ಸಂಕ್ಷಿಪ್ತ ರೂಪ) ಗ್ರಾಹಕ ವ್ಯವಹಾರಗಳು, ಆಹಾರ ಮತ್ತು ಸಾರ್ವಜನಿಕ ವಿತರಣಾ ಸಚಿವಾಲಯದ ಅಡಿಯಲ್ಲಿ ಫುಡ್ ಕಾರ್ಪೊರೇಷನ್ ಆಫ್ ಇಂಡಿಯಾ (ಎಫ್‌ಸಿಐ) ರಚಿಸಿರುವ ಕೇಂದ್ರ ನಾಗರಿಕ ಸೇವಾ ತರಬೇತಿ ಸಂಸ್ಥೆಯಾಗಿದೆ. ಸಂಸ್ಥೆಯು ಭಾರತದಲ್ಲಿ ಆಹಾರ ಭದ್ರತೆಗೆ ಸಂಬಂಧಿಸಿದ ಮಾಹಿತಿ, ತರಬೇತಿ ಮತ್ತು ಸಂಶೋಧನಾ ಚಟುವಟಿಕೆಗಳ ಕೇಂದ್ರವಾಗಿ ಕಾರ್ಯನಿರ್ವಹಿಸುತ್ತದೆ. ಇದು ಹರಿಯಾಣ ರಾಜ್ಯದ ಗುರ್‌ಗಾಂವ್‌ನಲ್ಲಿರುವ ಭಾರತೀಯ ಆಹಾರ ನಿಗಮದ ಆವರಣದಲ್ಲಿದೆ.
ಪ್ರೊಫೈಲ್
ಫುಡ್ ಸೆಕ್ಯುರಿಟಿ ಸಂಸ್ಥೆಯು ೧೯೭೧ ರಲ್ಲಿ ಸೆಂಟ್ರಲ್ ಟ್ರೈನಿಂಗ್ ಇನ್‌ಸ್ಟಿಟ್ಯೂಟ್ (ಸಿಟಿಐ) ಎಂಬ ಹೆಸರಿನಲ್ಲಿ ಹುಟ್ಟಿಕೊಂಡಿತು. ಆದರೆ ಸಿಟಿಐ ಅಡಿಯಲ್ಲಿ ನಾಲ್ಕು ವಲಯ ತರಬೇತಿ ಸಂಸ್ಥೆಗಳು ತರಬೇತಿ ಪಡೆದ ವರ್ಗ-I ಮತ್ತು II ಅಧಿಕಾರಿಗಳಿಗೆ ಎಫ್‍ಸಿಐ ಯ ನಿಯಂತ್ರಣ ತರಬೇತಿ ಕೇಂದ್ರವಾಗಿದೆ. ೧೯೯೭ ರಲ್ಲಿ ಸಿಟಿಐ ತನ್ನ ಸ್ವಂತ ಕಟ್ಟಡಕ್ಕೆ ಸ್ಥಳಾಂತರಗೊಂಡಿತು. ೨೦೦೪ ರಲ್ಲಿ ಸಂಸ್ಥೆಯ ಆದೇಶವನ್ನು ವಿಸ್ತರಿಸಲಾಯಿತು ಝೋನಲ್ ಇನ್ಸ್ಟಿಟ್ಯೂಟ್ಗಳನ್ನು ಕೈಬಿಡಲಾಯಿತು ಮತ್ತು ಇನ್ಸ್ಟಿಟ್ಯೂಟ್ ಅನ್ನು ಇನ್ಸ್ಟಿಟ್ಯೂಟ್ ಆಫ್ ಫುಡ್ ಸೆಕ್ಯುರಿಟಿ ಎಂದು ಮರುನಾಮಕರಣ ಮಾಡಲಾಯಿತು. ಅದರ ಉದ್ಯೋಗಿಗಳ ಸಂಪೂರ್ಣ ಸ್ಪೆಕ್ಟ್ರಮ್ಗಾಗಿ ಎಫ್ಸಿಐ ಯ ಆಂತರಿಕ ತರಬೇತಿ ಕೇಂದ್ರವಾಗಿ ಇರಿಸಲಾಯಿತು.
ಸಂಸ್ಥೆಯು ಆಹಾರ ಭದ್ರತೆ, ನಿರ್ವಹಣೆ, ಕಂಪ್ಯೂಟರ್‌ಗಳು ಮತ್ತು ಎಫ್‍ಸಿಐಯ ಸಾಮಾನ್ಯ ಕಾರ್ಯಾಚರಣೆಗಳಿಗೆ ಸಂಬಂಧಿಸಿದ ವಿಷಯಗಳ ಕುರಿತು ತಮ್ಮ ಕೌಶಲ್ಯಗಳನ್ನು ಅಭಿವೃದ್ಧಿಪಡಿಸಲು ಎಫ್‍ಸಿಐಯ ಉದ್ಯೋಗಿಗಳಿಗೆ ಅಲ್ಪಾವಧಿಯ ಮತ್ತು ದೀರ್ಘಾವಧಿಯ ಕೋರ್ಸ್‌ಗಳ ಆಧಾರದ ಮೇಲೆ ತರಬೇತಿಯನ್ನು ನೀಡಲು ತೊಡಗಿಸಿಕೊಂಡಿದೆ. ತರಬೇತಿ ಮಾಡ್ಯೂಲ್‌ಗಳನ್ನು ಇಂಡಕ್ಷನ್, ಪ್ರೊಬೇಷನರಿ ಮತ್ತು ಇನ್-ಸರ್ವೀಸ್ ಕಾರ್ಯಕ್ರಮಗಳಾಗಿ ವಿನ್ಯಾಸಗೊಳಿಸಲಾಗಿದೆ. ಅದರಂತೆ ಸಂಸ್ಥೆಯು ಎಫ್‍ಸಿಐಯ ಮಾನವ ಸಂಪನ್ಮೂಲ ಅಭಿವೃದ್ಧಿ ವಿಭಾಗವಾಗಿ ಕಾರ್ಯನಿರ್ವಹಿಸುತ್ತದೆ. ಕೇಂದ್ರ ಜಲ ಆಯೋಗ, ರಾಜ್ಯ ಜಲ ಆಯೋಗಗಳು, ಭಾರತದ ರಾಷ್ಟ್ರೀಯ ಕೃಷಿ ಸಹಕಾರಿ ಮಾರುಕಟ್ಟೆ ಒಕ್ಕೂಟ, ಹರಿಯಾಣ ರಾಜ್ಯ ಸಹಕಾರ ಸರಬರಾಜು ಮತ್ತು ಮಾರುಕಟ್ಟೆ ಫೆಡರೇಶನ್ ಲಿಮಿಟೆಡ್ ನಂತಹ ಇತರ ಸಂಸ್ಥೆಗಳ ತರಬೇತಿ ಸಿಬ್ಬಂದಿಯನ್ನು ಸಹ ನೋಡಿಕೊಳ್ಳುತ್ತದೆ. ) ಮತ್ತು ದಿ ಹರಿಯಾಣ ಸ್ಟೇಟ್ ಫೆಡರೇಶನ್ ಆಫ್ ಕನ್ಸ್ಯೂಮರ್ಸ್ ಕೋಆಪರೇಟಿವ್ ಹೋಲ್ಸೇಲ್ ಸ್ಟೋರ್ಸ್ ಲಿಮಿಟೆಡ್. ಅವರಿಂದ ವಿನಂತಿಗಳ ಪ್ರಕಾರ ಮತ್ತು ಆಹಾರ ಭದ್ರತೆಯ ಕುರಿತು ವಿಚಾರಗೋಷ್ಠಿಗಳನ್ನು ಆಯೋಜಿಸುತ್ತದೆ.
ಆದೇಶ
ಸಂಸ್ಥೆಯು ಈ ಕೆಳಗಿನವುಗಳಿಗೆ ಜವಾಬ್ದಾರರಾಗಿರಬೇಕು:
ಸೌಲಭ್ಯಗಳು
link=//upload.wikimedia.org/wikipedia/commons/thumb/e/e0/Playground_and_Staff_Quarters_at_Institute_of_Food_Security%2C_Gurugram_%28Haryana%29.jpg/220px-Playground_and_Staff_Quarters_at_Institute_of_Food_Security%2C_Gurugram_%28Haryana%29.jpg|thumb| ಇನ್ಸ್ಟಿಟ್ಯೂಟ್ ಆಫ್ ಫುಡ್ ಸೆಕ್ಯುರಿಟಿ, ಗುರುಗಾಂವ್ (ಹರಿಯಾಣ) ನಲ್ಲಿ ಆಟದ ಮೈದಾನಗಳು ಮತ್ತು ಸಿಬ್ಬಂದಿ ಕ್ವಾರ್ಟರ್ಸ್ (ಹಿನ್ನೆಲೆಯಲ್ಲಿ) ಶೈಕ್ಷಣಿಕ ಪ್ರದೇಶ: ಸಂಸ್ಥೆಯ ತರಬೇತಿ ಚಟುವಟಿಕೆಗಳು ಶೈಕ್ಷಣಿಕ ಪ್ರದೇಶದಲ್ಲಿ ಎರಡು ಉಪನ್ಯಾಸ ಸಭಾಂಗಣಗಳು ಮತ್ತು ಆಧುನಿಕ ಸಮ್ಮೇಳನ ಸಭಾಂಗಣವನ್ನು ಹೊಂದಿದೆ. ಸಭಾಂಗಣಗಳಲ್ಲಿ ಆಡಿಯೊ-ವಿಶುವಲ್ ಸಿಸ್ಟಮ್‌ಗಳು, ಪ್ರೊಜೆಕ್ಟರ್‌ಗಳು ಮತ್ತು ಕಂಪ್ಯೂಟರ್ ಬೆಂಬಲವನ್ನು ಅಳವಡಿಸಲಾಗಿದೆ.
ಗ್ರಂಥಾಲಯ: ಐಎಫ್ಎಸ್ ಗ್ರಂಥಾಲಯವು ೫೦೦೦ ಕ್ಕೂ ಹೆಚ್ಚು ಪುಸ್ತಕಗಳು ಮತ್ತು ಎಫ್‍ಸಿಐ ಮತ್ತು ಇತರ ಅನೇಕ ಸರ್ಕಾರಿ ಇಲಾಖೆಗಳ ವರದಿಗಳು ಮತ್ತು ಪ್ರಕಟಣೆಗಳೊಂದಿಗೆ ಉತ್ತಮವಾಗಿ ಸಂಗ್ರಹಿಸಲ್ಪಟ್ಟಿದೆ. ಇದು ೧೮ ನಿಯತಕಾಲಿಕೆಗಳು ಮತ್ತು ಜರ್ನಲ್‌ಗಳಿಗೆ ಚಂದಾದಾರಿಕೆಯನ್ನು ಹೊಂದಿದೆ.
ಕಂಪ್ಯೂಟರ್ ಲ್ಯಾಬ್: ಕಂಪ್ಯೂಟರ್ ಲ್ಯಾಬ್‍ನ ಚಟುವಟಿಕೆಯು ಎರಡು ಪಟ್ಟು ಜಾಸ್ತಿ ಇರುತ್ತದೆ; ಕಂಪ್ಯೂಟರ್‌ಗಳು ಮತ್ತು ಸಂಬಂಧಿತ ವಿಷಯಗಳ ಕುರಿತು ತರಬೇತಿಯನ್ನು ನೀಡುವುದು ಮತ್ತು ಸಂಸ್ಥೆಯ ಮಾಹಿತಿ ಮತ್ತು ಸಂವಹನ ಅಗತ್ಯತೆಗಳ ನಿರ್ವಹಣೆ ಮತ್ತು ಬೆಂಬಲ. ಐಎಫ್ಎಸ್ ಅನ್ನು ಎಲ್‍ಎಎನ್ ನಲ್ಲಿ ನೆಟ್‌ವರ್ಕ್ ಮಾಡಲಾಗಿದೆ ಮತ್ತು ಹೆಚ್ಚಿನ ವೇಗದ ಇಂಟರ್ನೆಟ್ ಸಂಪರ್ಕವು ಎಲ್ಲಾ ಬಳಕೆದಾರರಿಗೆ ಲಭ್ಯವಿದೆ.
ಗುಣಮಟ್ಟ ನಿರ್ವಹಿಸುವ ಪ್ರಯೋಗಾಲಯ: ಐಎಫ್ಎಸ್ ಆಧುನಿಕ ಸಲಕರಣೆಗಳಾದ ಫೆರಿನೋಗ್ರಾಫ್, ಅಮಿಲೋಗ್ರಾಫ್, ಐಆರ್-ಪ್ರೋಟೀನ್ ವಿಶ್ಲೇಷಕ, ಫಾಲಿಂಗ್ ಸಂಖ್ಯೆ ಉಪಕರಣ ಮತ್ತು ಆಹಾರ ಧಾನ್ಯಗಳ ಹೆಚ್ಚಿನ ನಿಖರ ವಿಶ್ಲೇಷಣೆಗಾಗಿ ಬಳಸಲಾಗುವ ಅಲ್ವಿಯೋಗ್ರಾಫ್‌ನೊಂದಿಗೆ ಗುಣಮಟ್ಟದ ನಿಯಂತ್ರಣ ಪ್ರಯೋಗಾಲಯವನ್ನು ನಿರ್ವಹಿಸುತ್ತದೆ. ಈ ಪ್ರಯೋಗಾಲಯವು ಎಫ್‌ಸಿಐ ಪ್ರಯೋಗಾಲಯಗಳಲ್ಲಿ ಅತ್ಯಂತ ಆಧುನಿಕವಾಗಿದೆ.
ಹಾಸ್ಟೆಲ್: ಐಎಫ್ಎಸ್ ಹಾಸ್ಟೆಲ್ ಸಿಬ್ಬಂದಿ, ಪ್ರಶಿಕ್ಷಣಾರ್ಥಿಗಳು ಮತ್ತು ಅತಿಥಿಗಳಿಗೆ ತೆರೆದಿರುತ್ತದೆ ಮತ್ತು ಬೋರ್ಡಿಂಗ್, ಲಾಡ್ಜಿಂಗ್, ಹಾಲ್, ಫಿಟ್ನೆಸ್ ಮತ್ತು ಮನರಂಜನಾ ಸೌಲಭ್ಯಗಳನ್ನು ಹೊಂದಿದೆ.
ಕೋರ್ಸ್‌ಗಳು
ಎಫ್‍ಸಿಐಯ ಮ್ಯಾನೇಜರ್ ಕೇಡರ್‌ಗಾಗಿ ಐಎಫ್ಎಸ್ ದೀರ್ಘಾವಧಿಯ ಕೋರ್ಸ್‌ಗಳನ್ನು ಈ ರೀತಿಯ ವಿಷಯಗಳ ಮೇಲೆ ಇರಿಸಿದೆ:
ಐಎಫ್ಎಸ್ ಸೇರ್ಪಡೆಗೊಂಡವರು ತರಬೇತುದಾರರು ಮತ್ತು ಪ್ರೊಬೇಷನರ್‌ಗಳಿಗೆ ನಿಯಮಿತ ಅಲ್ಪಾವಧಿಯ ಕೋರ್ಸ್‌ಗಳನ್ನು ಸಹ ಒದಗಿಸುತ್ತದೆ.
ಸಹ ನೋಡಿ
ಭಾರತೀಯ ಪೊರ್ಟಲ್
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಕರಾವಳಿ ವಿಕಿಮೀಡಿಯನ್ಸ್
ಪಂಚಾಮೃತ
ಪ೦ಚಾಮೃತ ಎ೦ಬುವುದು ಐದು ಪದಾರ್ಥದಿ೦ದಾಗಿದೆ. ಅವು ಆಕಳಿನಿ೦ದ ಬ೦ದುವು. ಹಾಲು,ತುಪ್ಪ,ಸಕ್ಕರೆ,ಮೊಸರು,ಜೇನುತುಪ್ಪ ಇತ್ಯಾದಿಯಾಗಿ ಹಣ್ಣುಲಗಳು ಇರುತ್ತವೆ.
ವರ್ಗ:ಆಹಾರ
ಮಾದಿಗ
ಮಾದಿಗ ಅಥವಾ ಆದಿಜಾಂಬವರು ಭಾರತಕ್ಕೆ ಜಂಬುದ್ವಿಪ ಎಂದು ಹೆಸರು ಇರಲು  ಈ ಜನಾಂಗವೇ ಕಾರಣ. ರಾಮಾಯಣದಲ್ಲಿ ಬರುವ ಜಾಂಬವಂತ ಇದೇ ಕುಲದವನು ಎಂದು ಪುರಾಣ ಹೇಳುತ್ತದೆ. ಮಹಾಭಾರತದಲ್ಲಿಯೂ ಕೂಡ ಆದಿಜಾಂಬವ ಉಲ್ಲೇಖವಿದೆ. ಕೃಷ್ಣನ ಪತ್ನಿ ಜಾಂಬವತಿ ಇದೇ ಕುಲದವಳು. ಇವರು ಹೆಚ್ಚಾಗಿ ಆಂಧ್ರ ಪ್ರದೇಶ, ಕರ್ನಾಟಕ ಮತ್ತು ಮಹಾರಾಷ್ಟ್ರ ರಾಜ್ಯಗಳಲ್ಲಿ ಕಂಡು ಬರುತ್ತಾರೆ. ಇವರನ್ನು ಆದಿಜಾಂಬವರು, ಮಾತಂಗರು, ಮಾದಿಗೌಡ, ಮಾದಿಗರು ಮುಂತಾದ ಹೆಸರುಗಳಿಂದಲೂ ಗುರುತಿಸುತ್ತಾರೆ. ಜಾತಿ ಪದ್ಧತಿಯಲ್ಲಿ ಇವರು ಅತ್ಯಂತ ತುಳಿಯಲ್ಪಟ್ಟವರು ಎಂದು ಪರಿಗಣಿಸಲ್ಪಟ್ಟಿದ್ದಾರೆ. ಇವರನ್ನು ಪರಿಶಿಷ್ಟ ಜಾತಿ ಎಂದು ವರ್ಗೀಕರಣ ಮಾಡಿರುತ್ತಾರೆ. ಸಾಂಪ್ರದಾಯಿಕವಾಗಿ ಇವರ ಕಸುಬು ಕೃಷಿ, ಚರ್ಮ ಹದಮಾಡುವುದು, ತಮ್ಮಟೆ, ಡೋಲು ಇತ್ಯಾದಿಗಳನ್ನು ತಯಾರಿಸುವುದು.
ಬಾಹ್ಯ ಸಂಪರ್ಕಗಳು
ವರ್ಗ:ಸಮಾಜ
ಮೀರಾ ನಾಯರ್
ಮೀರಾ ನಾಯರ್ (ಜನನ ಅಕ್ಟೋಬರ್ 15, 1957) ಇವರು ಭಾರತೀಯ ಚಲನಚಿತ್ರ ನಿರ್ದೇಶಕ ಮತ್ತು ನಿರ್ಮಾಪಕ ರಾಗಿದ್ದು ನ್ಯುಯಾರ್ಕ್ ದಲ್ಲಿ ನೆಲೆಯಾಗಿದ್ದಾರೆ. ಅವರ ನಿರ್ಮಾಣ ಸಂಸ್ಥೆ ಹೆಸರು ಮೀರಾಬಾಯಿ ಫಿಲಮ್ಸ್ ಎಂದಿದೆ.
ಅವರು ದೆಹಲಿ ಯುನ್ವರ್ಸಿಟಿ ಮತ್ತು ಹಾರ್ವರ್ಡ್ ಯುನ್ವರ್ಸಿಟಿಗಳಲ್ಲಿ ತಮ್ಮ ಶಿಕ್ಷಣ ಪೂರೈಸಿದ್ದಾರೆ. ಅವರ ಚೊಚ್ಚಲ ಚಿತ್ರ, ಸಲಾಮ್ ಮುಂಬಯಿ! (1988),ರಲ್ಲಿ ಅದುಕೇಯನ್ಸ್ ಫಿಲ್ಮ್ ಫೆಸ್ಟಿವಲ್ ನಲ್ಲಿ ಗೊಲ್ಡನ್ ಕ್ಯಾಮೆರಾ ಪ್ರಶಸ್ತಿ ಗಿಟ್ಟಿಸಿಕೊಂಡಿತು.ಅದಲ್ಲದೇ ಅಕಾಡಮಿ ಅವಾರ್ಡ್ ಫಾರ್ ಬೆಸ್ಟ್ ಫಾರೆನ್ ಲ್ಯಾಂಗ್ವೇಜ್ ಫಿಲ್ಮ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡ ಚಿತ್ರವೆನಿಸಿದೆ. ಈ ಚಿತ್ರದ ಮೂಲಕ ಅವರು ಬೀದಿ ಮಕ್ಕಳ ಸಲುವಾಗಿ ಸಂಘಟನೆಯೊಂದನ್ನು ಹುಟ್ಟುಹಾಕಿದರು.ಅದನ್ನು ಸಲಾಮ್ ಬಾಲಕ್ ಟ್ರಸ್ಟ್ ಎಂದು ಭಾರತದಲ್ಲಿ ಅಸ್ತಿತ್ವಕ್ಕೆ ತಂದರು. ಅವರು ಸಾಮಾನ್ಯವಾಗಿ ಸುದೀರ್ಘ ಕಾಲದಿಂದಲೂ ಸೃಜನಾತ್ಮಕ ಸಹಭಾಗಿ,ಚಿತ್ರಕಥೆ ಬರೆಹಗಾರ ಸೋನಿ ತಾರಾಪೊರೆವಾಲಾ ಅವರೊಂದಿಗೆ ಕೆಲಸ ಮಾಡುತ್ತಿದ್ದಾರೆ.ಆಕೆ ಅವರನ್ನು ಹಾರ್ವರ್ಡ್ ನಲ್ಲಿ ಭೇಟಿಯಾಗಿದ್ದರು.
ಅವರು ಹಲವಾರು ಪ್ರಶಸ್ತಿಗಳಿಗೆ ಭಾಜನರಾಗಿದ್ದಾರೆ.ಅದರಲ್ಲಿಯೂ ನ್ಯಾಶನಲ್ ಫಿಲ್ಮ್ ಅವಾರ್ಡ್ ಮತ್ತು ವಿವಿಧ ಅಂತರರಾಷ್ತ್ರೀಯ ಚಲನಚಿತ್ರ ಉತ್ಸವ ಪ್ರಶಸ್ತಿಗಳು,ಅಲ್ಲದೇ ಅಕಾಡೆಮಿ ಅವಾರ್ಡ್ ಗಳಿಗೆ ಅವರು ನಾಮನಿರ್ದೇಶನಗೊಂಡಿದ್ದಾರೆ,ಪ್ರಮುಖವಾಗಿ ಗೊಲ್ಡನ್ ಗ್ಲೋಬ್ಸ್ BAFTA ಅವಾರ್ಡ್ಸ್ ಮತ್ತು ಫಿಲ್ಮ್ ಫೇರ್ ಅವಾರ್ಡ್ಸ್ ಇತ್ಯಾದಿಗಳಿಗೆ ಅವರ ಚಿತ್ರಗಳು ಪರಿಗಣನೆಗೆ ಬಂದಿವೆ. ಅವರು ಇಂಡಿಯಾ ಅಬ್ರಾಡ್ ಪರ್ಸನ್ ಎಂಬ 2007 ರ ವಾರ್ಷಿಕ ಪ್ರಶಸ್ತಿಯನ್ನೂ ಬಾಚಿಕೊಂಡಿದ್ದಾರೆ.ಇದನ್ನು ಪೆಪ್ಸಿಕೊ ಇಂಕಾದ ಅಧ್ಯಕ್ಷ ಮತ್ತು ಸಿಇಒ ಇಂದ್ರ ನೂಯಿ ಅವರು ಪ್ರದಾನ ಮಾಡಿದ್ದಾರೆ.ಅದಲ್ಲದೇ ಇಂಡಿಯಾ ಅಬ್ರಾಡ್ ಪರ್ಸನ್ ಎಂದು 2006 ರ ವಾರ್ಷಿಕ ಪ್ರಶಸ್ತಿಯನ್ನೂ ಗಿಟ್ಟಿಸಿಕೊಂಡಿದ್ದಾರೆ.
ಅವರ ಇತ್ತೀಚಿನ ಚಲನಚಿತ್ರಗಳೆಂದರೆ ವ್ಯಾನಿಟಿ ಫೇರ್ ಇದನ್ನು ರೀಸೆ ಉಯಿದರ್ ಸ್ಪೂನ್ ಜೊತೆ,ದಿ ನೇಮ್ಸೇಕ್  ಮತ್ತು ಅಮೆಲಿಯಾ  ಸೇರಿವೆ.
ವೃತ್ತಿಜೀವನ
ಆರಂಭದಲ್ಲಿ ಅವರ ವೃತ್ತಿ ಜೀವನವು ಚಲನಚಿತ್ರದ ಕಲಾವಿದರಾಗಿ ಸುರುವಾದರೂ,ನಾಯರ್ ನಾಲ್ಕು ಟೆಲೆವಿಜನ್ ಸಾಕ್ಷ್ಯಚಿತ್ರಗಳನ್ನು ನಿರ್ದೇಶಿಸಿದ್ದರು. ಇಂಡಿಯಾ ಕ್ಯಾಬರೆ ಎಂಬ ಚಲನಚಿತ್ರವು ಮುಂಬಯಿ ನೈಟ್ ಕ್ಲಬ್ ಗಳಲ್ಲಿ ನಗ್ನವಾಗುವ ಸತ್ಯಗಳನ್ನು ಬಿಚ್ಚಿಟ್ಟ ಕಥಾನಕ, ಬ್ಲ್ಯು ರಿಬ್ಬನ್ ಪ್ರಶಸ್ತಿ ಪಡೆದುಕೊಂಡಿತು.ಅಮೆರಿಕನ್ ಫಿಲ್ಮ್ ಫೆಸ್ಟಿವಲ್ ನ 1986 ರ ಚಲನಚಿತ್ರೋತ್ಸವದಲ್ಲಿ ಈ ಪ್ರಶಸ್ತಿ ನೀಡಲಾಯಿತು. ಸಲಾಮ್ ಮುಂಬಯಿ! (1988)ಇದರ ಚಿತ್ರಕಥೆ ಸೂನಿ ತಾರಾಪೊರೆವಾಲಾ,ಬರೆದಿದ್ದಾರೆ,ಈ ಚಿತ್ರವು ಅಕಾಡೆಮಿ ಅವಾರ್ಡ್ ಫಾರ್ ಬೆಸ್ಟ್ ಫಾರೆನ್ ಲ್ಯಾಂಗ್ವೇಜ್ ಫಿಲ್ಮ್ ಪ್ರಶಸ್ತಿಗೆ ನಾಮನಿರ್ದೇಶನ ಪಡೆಯಿತು.ಇದರೊಂದಿಗೆ ಹಲವು ಪ್ರಶಸ್ತಿಗಳನ್ನೂ ಪಡೆಯಿತು. ಇಂದು ಈ ಚಲನಚಿತ್ರವು ಅಭೂತಪೂರ್ವ ಶ್ರೇಷ್ಠ ಮಟ್ಟದ ಚಿತ್ರವೆನಿಸಿದ್ದು, ಚಲನಚಿತ್ರ ವಿದ್ಯಾರ್ಥಿಗಳಿಗೆ ಇದು ಮಾದರಿ ಪಾಠವೆನಿಸಿದೆ.
ಆಗ 1991 ರಲ್ಲಿ ಮಿಸ್ಸಿಸ್ಸಿಪಿ ಮಸಾಲಾ ಚಿತ್ರವು ಡೆಂಜೆಲ್ ವಾಶಿಂಗ್ಟನ್ ಮತ್ತು ಸರಿತಾ ಚೌಧರಿ ಅವರ ಅಭಿನಯದ ಇದು ಉಗಾಂಡಾದಲ್ಲಿನ-ಭಾರತೀಯರು ಮಿಸ್ಸಿಸ್ಸಿಪ್ಪಿಯಲ್ಲಿ ಹೇಗೆ ಬದುಕುತ್ತಿದ್ದಾರೆ ಮತ್ತು ಕೆಲಸ ಮಾಡುತ್ತಿದ್ದಾರೆಂಬುದರ ಚಿತ್ರಣವಾಗಿತ್ತು. ಇದರ ಚಲನಚಿತ್ರ ಕಥೆ-ಸಂಭಾಷಣೆಯನ್ನು ಮತ್ತೆ ಅವರೇ ಸೂನಿ ತಾರಾಪೊರೆವಾಲಾರೆ ಬರೆದಿದ್ದರೆ,ಮೈಕೆಲ್ ನೊಜಿಕ್ ಅದರ ನಿರ್ಮಾಪಕರಾಗಿದ್ದರು. ಅವರು 1995 ರಲ್ಲಿ ದಿ ಪೆರೆಜ್ ಫ್ಯಾಮಿಲಿ ಕೃತಿ ಆಧರಿಸಿದ ಕಥೆಯನ್ನುಚಲನಚಿತ್ರ ನಿರ್ಮಾಣಕ್ಕೆ ಅಳವಡಿಸಿ ಕೊಂಡಿದ್ದರು.ಕ್ರಿಸ್ಟೈನ್ ಬೆಲ್ ಈ ಕೃತಿ ರಚನೆಕಾರರಾಗಿದ್ದಾರೆ. ಈ ಚಲನಚಿತ್ರದಲ್ಲಿ ಮರಿಸಾ ಟೊಮಿಯ್,ಅಲ್ಫ್ರೈಡ್ ಮೊಲಿನಾ, ಮತ್ತು ಎಂಜಿಲಿಕಾ ಹುಸ್ಟನ್,ಅಭಿನಯಿಸಿದ್ದರು, ಅಲ್ಲದೇ ಮೈಕೆಲ್ ನೊಜಿಕ್ ಅವರೇ ಮತ್ತೆ ಇದಕ್ಕೆ ನಿರ್ಮಾಪಕರಾಗಿದ್ದರು.
ಆಕೆ ಅದರ ನಿರ್ದೇಶಕರಾಗಿದ್ದರಲ್ಲದೇ ಈ ಚಿತ್ರವುKama Sutra: A Tale of Love 16 ನೆಯ ಶತಮಾನದಲ್ಲಿನ ಭಾರತದ ಕಥಾನಕದ ಚಿತ್ರಣವಾಗಿತ್ತು. ಮೈ ಓನ್ ಕಂಟ್ರಿ ಇದರಲ್ಲಿ ನವೀನ್ ಅಂಡ್ರಿವ್ಸ್ ನಟಿಸಿದ್ದನ್ನು HBO ಫಿಲ್ಮ್ಸ್ ಗಾಗಿ ನಿರ್ಮಿಸಲಾಗಿತ್ತು.ಇದನ್ನು ಅಬ್ರಾಹ್ಮ್ ವರ್ಗೀಸ್ ಅವರ ನೆನಪುಗಳನ್ನು ಸೂನೊ ತಾರಾಪೊರೆವಾಲಾ ಅವರು ಚಿತ್ರಕಥೆಗೆ ಭಟ್ಟಿ ಇಳಿಸಿದ್ದರು.
ನಾಯರ್ ಅವರ ಅತ್ಯಂತ ಜನಪ್ರಿಯ ಮಾನ್ಸೂನ್ ವೆಡ್ಡಿಂಗ್ (2001)ರ ಚಲನಚಿತ್ರ,ಇದು ಭಾರತೀಯ ಪಂಜಾಬೀ ಕುಟುಂಬವೊಂದರ ಮದುವೆ ಬಗೆಗಿನ ವ್ಯವಸ್ಥೆಗಳ ಬಗ್ಗೆ ವಿವರ ನೀಡುತ್ತಿತ್ತು.ಇದಕ್ಕಾಗಿ ಸಬ್ರಿನಾ ಧವನ್ ಚಿತ್ರಕಥೆ-ಸಂಭಾಷಣೆ ಬರೆದಿದ್ದಾರೆ.ಇದಕ್ಕೆ ಪ್ರತಿಷ್ಠಿತ ಗೊಲ್ಡನ್ ಲೈಯಿನ್ ಅವಾರ್ಡ್ ನ್ನು ವೆನೀಸ್ ಫಿಲ್ಮ್ ಫೆಸ್ಟಿವಲ್ ನಲ್ಲಿ ನೀಡಲಾಯಿತು. ನಾಯರ್ ಈ ಪ್ರಶಸ್ತಿ ಪಡೆದ ಮೊದಲ ಭಾರತೀಯ ಮಹಿಳೆಯಾಗಿದ್ದಾರೆ. ಅವರ 2004 ರ ಆವೃತ್ತಿ ಠ್ಯಾಕರೆ ಅವರ ಕಾದಂಬರಿ ವ್ಯಾನಿಟಿ ಫೇರ್ ಆಧರಿತ ಚಿತ್ರದಲ್ಲಿರೀಸೆ ಉಯಿತ್ ಸ್ಪೂನ್ ನಟಿಸಿದ್ದಾರೆ.
ಅವರ ಚಲನಚಿತ್ರ ದಿ ನೇಮ್ಸೇಕ್ 2006 ರಲ್ಲಿ ಪ್ರಥಮ ಪ್ರಯೋಗದಲ್ಲಿ ಡಾರ್ಟ್ ಮೌತ್ ಕಾಲೇಜ್ ನಲ್ಲಿ ನಡೆಯಿತು.ನಾಯರ್ ಅವರಿಗೆ ಇದು ಡಾರ್ಟ್ ಮೌತ್ ಫಿಲ್ಮ್ ಪ್ರಶಸ್ತಿ ತಂದುಕೊಟ್ಟಿತು. ಮತ್ತೊಂದು ಪ್ರಯೋಗ 2006 ರ ಹೊತ್ತಿಗೆ ನ್ಯುಯಾರ್ಕ್ ನಲ್ಲಿನ ಇಂಡೊ-ಅಮೆರಿಕನ್ ಕಲ್ಚರಲ್ ಕೌನ್ಸಿಲ್ ನಲ್ಲಿ ಏರ್ಪಾಡಾಗಿತ್ತು. ದಿ ನೇಮ್ಸೇಕ್ ಚಿತ್ರಕ್ಕಾಗಿ ಪುಲ್ಟಿಜರ್ ಪ್ರಶಸ್ತಿ ವಿಜೇತ ಝುಂಪಾ ಲಾಹಿರಿ ಅವರ ಕಾದಂಬರಿಯನ್ನು ಸೂನಿ ತಾರಾಪೊರೆವಾಲಾ ಅವರು ಇದಕ್ಕೆ ಅಳವಡಿಸಿದ್ದರು.ಇದು ಮಾರ್ಚ್ 2007 ರಲ್ಲಿ ಬಿಡುಗಡೆಯಾಗಿತ್ತು.
ಅವರ ಅತ್ಯಂತ ಇತ್ತೀಚಿನ ಯೋಜನೆಯೆಂದರೆ ಮೈಶಾ,ಈ ಚಲನಚಿತ್ರ ಪ್ರಯೋಗಾಲಯವು ಪೂರ್ವ ಆಫ್ರಿಕನ್ ರು ಮತ್ತು ಸೌತ್ ಏಷಿಯನ್ ರಿಗೆ ಚಲನಚಿತ್ರ ನಿರ್ಮಾಣದ ಕುರಿತ ಶಿಕ್ಷಣವಾಗಿತ್ತು. ಮೈಶಾದ ಪ್ರಧಾನ ಕಚೇರಿಯು ಉಗಾಂಡಾದಲ್ಲಿ ನಾಯರ್ ಅವರು ದತ್ತು ಪಡೆದ ಕಂಪಾಲಾದಲ್ಲಿದೆ.
ಅವರು ನ್ಯುಯಾರ್ಕ್,ಐ ಲೌ ಯು ಒಂದು ರೋಮಾಂಚಕ ಪ್ರೇಮ ಕಥೆಯನ್ನು ಬಳಸಿ ಕಿರುಚಿತ್ರವೊಂದನ್ನು ನಿರ್ದೇಶಿಸಿದ್ದಾರೆ.ನ್ಯುಯಾರ್ಕ್ ನಲ್ಲಿ ನಡೆದ ಸಣ್ಣ ಪ್ರಮಾಣದ ಪ್ರೇಮ ಕಥೆಗಳ ಸರಣಿಯನ್ನೇ ಅವರು ಚಿತ್ರಕಥೆಯಾಗಿಸಿದ್ದಾರೆ.ಅದಲ್ಲದೇ AIDSಏಡ್ಸ್ ಕುರಿತಾದ ಜಾಗೃತಿ ಕುರಿತಾದ ಚಿತ್ರ ನಿರ್ಮಾಣಕ್ಕಾಗಿ ಮೈಗ್ರೇಶನ್  ಎಂಬ ಹೆಸರಿನಲ್ಲಿ ಗೇಟ್ಸ್ ಫೌಂಡೇಶನ್ ಧನಸಹಾಯದೊ6ದಿಗೆ 12 ನಿಮಿಷಗಳ ಕಿರುಚಿತ್ರ ನಿರ್ಮಿಸಿದರು.
ಅವರ ಚಲನಚಿತ್ರೋದ್ಯಮದಲ್ಲಿನ ಕೊಡುಗೆಗಾಗಿ 2007 ರಲ್ಲಿ 9ನೆಯ ಬಾಲಿಯುಡ್ ಫಿಲ್ಸ್ ಅವಾರ್ಡ್ಸ್ ನಲ್ಲಿ ಪ್ರೈಡ್ ಆಫ್ ಇಂಡಿಯಾ ಪ್ರಶಸ್ತಿ ನೀಡಲಾಯಿತು.
ಅವರ ಜೀವನ ಚರಿತ್ರೆ ಆಧಾರಿತ ಅಮೆಲಿಯಾ  ಚಿತ್ರವು ಅಕ್ಟೋಬರ್ 2009 ರಲ್ಲಿ ಪ್ರಥಮ ಪ್ರದರ್ಶನ ಕಂಡಿತು.
ಹಲವು ವರ್ಷಗಳ ಕಾಲ ಸುದೀರ್ಘ ಕಾಲದ ದೊಡ್ಡ ಬಜೆಟ್ ನ ಚಿತ್ರದ ಬಗ್ಗೆ ಅವರು ಮಗ್ನರಾಗಿದ್ದರು.ಆದರೆ ಶಾಂತಾರಾಮ್  ಕಾದಂಬರಿ ಆಧಾರಿತ ಇದರ ಯೋಜನೆ ಇನ್ನೂ ಅಲ್ಲಿಯೇ ಉಳಿದಿದೆ. ಅವರ ಮುಂಬರುವ ಚಿತ್ರ ಇಂಪ್ರೆಸ್ಸೆನಿಷ್ಟ್  ಭವಿಷ್ಯತ್ತಿನ ಕಾಲದ ಕಥೆ 1920 ರಲ್ಲಿನ ರಾಜ್ ನಲ್ಲಿ ಸೆಟ್ಟೇರಲಿದೆ. ನಾಯರ್ ಅವರು ಮೊಹ್ಸಿನ್ ಹಮೀದ್ ಅವರ 2007 ರ ಕಾದಂಬರಿ ದಿ ರಿಲೆಕ್ಟಂಟ್ ಫಂಡಾಮೆಂಟಲಿಸ್ಟ್ ನ ಹಕ್ಕುಗಳನ್ನೂ ಪಡೆದಿದ್ದಾರೆ. ಪ್ರತೀಕ್ ಬಬ್ಬರ್,ಅಲಿ ಝಾಫರ್ ಮತ್ತು ರೆಹಾನ್ ಖಾನ್ ಇವರೆಲ್ಲರೂ ನಾಯಕ ಪಾತ್ರಕ್ಕಾಗಿ ಈಗಾಗಲೇ ಧ್ವನಿ ಪರೀಕ್ಷೆಗೆ ಒಳಗಾಗಿದ್ದಾರೆ. ಸದ್ಯ ಅವರು ಸಾಕ್ಷ್ಯ ಚಿತ್ರ ದಿ ಬೀಟಲ್ಸ್ ಅಟ್ ಋಷಿಕೇಶ ಕುರಿತಾಗಿ ಕೆಲಸ ಮಾಡುತ್ತಿದ್ದಾರೆ,ಆದರೆ ಈ ಚಿತ್ರ ಬಿಡುಗಡೆ ಬಗ್ಗೆ ಯಾವುದೇ ದಿನಾಂಕ ನಿಗದಿಯಾಗಿಲ್ಲ.
ವೈಯಕ್ತಿಕ ಜೀವನ
ನಾಯರ್ ಅವರು ನ್ಯುಯಾರ್ಕ್ ಸಿಟಿಯಲ್ಲಿನ ಕೊಲಂಬಿಯಾ ಯುನ್ವರ್ಸಿಟಿ ಹತ್ತಿರ ವಾಸವಾಗಿದ್ದಾರೆ.ಅಲ್ಲಿನ ಸ್ಕೂಲ್ ಆಫ್ ಆರ್ಟ್ಸ್ ನಲ್ಲಿನ ಚಲನಚಿತ್ರ ವಿಭಾಗದಲ್ಲಿ ಪ್ರಾಧ್ಯಾಪಕಿಯಾಗಿದ್ದಾರೆ.ಅಲ್ಲಿಯೇ ಅವರ ಪತಿ ಮಹ್ಮೂದ್ ಮಮ್ದಿನ್ ಕೂಡಾ ಅಲ್ಲಿಯೇ ಅಧ್ಯಾಪಕರಾಗಿದ್ದಾರೆ. ನಾಯರ್ ತಮ್ಮ ಪತಿಯನ್ನು 1988 ರಲ್ಲಿ, ಅವರು ಉಗಾಂಡಾಕ್ಕೆ ಮಿಸ್ಸಿಸ್ಸಿಪ್ಪಿ ಮಸಾಲಾ ಚಿತ್ರದ ಅಧ್ಯಯನಕ್ಕೆ ಹೋದಾಗ ಮೊದಲ ಬಾರಿಗೆ ಭೇಟಿಯಾದರು. ನಾಯರ್ ಅವರು ದಶಕಗಳಿಂದಲೂ ಯೋಗ ಅಭ್ಯಾಸ ಮಾಡುವಲ್ಲಿ ಅತ್ಯಾಸಕ್ತಿ ಹೊಂದಿದವರಾಗಿದ್ದಾರೆ.ಅವರು ತಮ್ಮ ಯಾವುದೇ ಚಿತ್ರ ನಿರ್ಮಿಸುವುದಕ್ಕೆ ಮುಂಚೆ ತಮ್ಮ ತಂಡದೊಂದಿಗೆ ಯೋಗಾಭ್ಯಾಸ ನಡೆಸಿಯೇ ಅಂದಿನ ಕಾರ್ಯಕ್ಕೆ ಮುಂದುವರೆಯುತ್ತಾರೆ. ನಾಯರ್ ಅವರಿಗೆ ಝೊಹ್ರನ್ ಮಮ್ದಿನ್ ಎಂಬ ಪುತ್ರನಿದ್ದಾನೆ,1991 ರಲ್ಲಿ ಜನಿಸಿದ ಆತ 2010 ರಲ್ಲಿ ಬ್ರಾಂಕ್ಸ್ ಹೈಸ್ಕೂಲ್ ಆಫ್ ಸೈನ್ಸ್ ನಿಂದ ಪದವಿ ಪಡೆದಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:1957ರಲ್ಲಿ ಜನಿಸಿದವರು ವರ್ಗ:ಕೊಲಂಬಿಯಾ ಯುನ್ವರ್ಸಿಟಿ ಫಾಕುಲ್ಟಿ ವರ್ಗ:ಇಂಗ್ಲಿಷ್‌-ಭಾಷಾ ಚಲನಚಿತ್ರ ನಿರ್ದೇಶಕರು ವರ್ಗ:ಚಲನಚಿತ್ರ ನಿರ್ದೇಶಕಿಯರು ವರ್ಗ:ಹಾರ್ವರ್ಡ್ ವಿಶ್ವವಿದ್ಯಾಲಯದ ಅಲುಮ್ನಿ ವರ್ಗ:ಇಂಡಿಯನ್ ಆಕ್ಟಿವಿಸ್ಟ್ಸ್ ವರ್ಗ:ಭಾರತೀಯ ಚಲನಚಿತ್ರ ನಿರ್ದೇಶಕರು ವರ್ಗ:ಇಂಡಿಯನ್ ಉಮೆನ್ ಫಿಲ್ಮ್ ಡೈರೆಕ್ಟರ್ಸ್ ವರ್ಗ:ಭಾರತೀಯ ಹಿಂದೂಗಳು ವರ್ಗ:ಬದುಕಿರುವ ವ್ಯಕ್ತಿಗಳು ವರ್ಗ:ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ವಿಜೇತರು ವರ್ಗ:ಪೀಪಲ್ ಫ್ರಾಮ್ ಒಡಿಶಾ ವರ್ಗ:ದೆಹಲಿ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿ ವರ್ಗ:ಫೌಂಡರ್ಸ್ ಆಫ್ ನಾನ್ ಗವರ್ನ ಮೆಂತಲ್ ಆರ್ಗೈನೇಜಶನ್ಸ್ ವರ್ಗ:ನಿರ್ದೇಶಕರು
ಎಂ. ಎಚ್. ಕೃಷ್ಣಯ್ಯ
'''ಪ್ರೊ. ಎಂ. ಎಚ್. ಕೃಷ್ಣಯ್ಯ''' (ಜುಲೈ ೨೧, ೧೯೩೭) ಪ್ರಸಿದ್ಧ ಸಾಹಿತ್ಯ ಮತ್ತು ಕಲಾ ವಿಮರ್ಶಕರಾಗಿ, ಕಲಾ ಪೋಷಕರಾಗಿ, ಕನ್ನಡ ಸಾಹಿತ್ಯ ಅಕಾಡೆಮಿ ಒಳಗೊಂಡಂತೆ ಹಲವಾರು ಸಂಸ್ಥೆಗಳ ಕಾರ್ಯನಿರ್ವಾಹಕರಾಗಿ ಮಹತ್ವದ ಸೇವೆ ಸಲ್ಲಿಸಿದವರಾಗಿದ್ದಾರೆ.
ಜೀವನ
ಪ್ರಸಿದ್ಧ ಸಾಹಿತ್ಯ ವಿಮರ್ಶಕ ಮತ್ತು ಕಲಾಪ್ರೇಮಿಗಳಾದ  ಪ್ರೊ. ಎಂ. ಎಚ್. ಕೃಷ್ಣಯ್ಯನವರು ಜುಲೈ 21, 1937ರ ವರ್ಷದಲ್ಲಿ ಮೈಸೂರಿನಲ್ಲಿ ಜನಿಸಿದರು. . ಕೃಷ್ಣಯ್ಯನವರ ತಂದೆ  ಹುಚ್ಚಯ್ಯನವರು. ತಾಯಿ ಕೆಂಪಮ್ಮನವರು. ಮೈಸೂರು ವಿಶ್ವವಿದ್ಯಾನಿಲಯದಿಂದ ಬಿ. ಎ ಮತ್ತು ಎಂ. ಎ. ಪದವಿಗಳನ್ನು ಪಡೆದ ಕೃಷ್ಣಯ್ಯನವರು ಪ್ರಾಧ್ಯಾಪಕರಾಗಿ ಬೆಂಗಳೂರು, ಕೋಲಾರ, ಮಂಗಳೂರು, ಮಾಗಡಿ ಮುಂತಾದೆಡೆಗಳಲ್ಲಿ ಸರ್ಕಾರಿ ಕಾಲೇಜುಗಳಲ್ಲಿ ಕಾರ್ಯನಿರ್ವಹಿಸಿ ನಿವೃತ್ತರಾಗಿದ್ದಾರೆ.
ಪ್ರಶಸ್ತಿ ಗೌರವಗಳು
ಕೃಷ್ಣಯ್ಯನವರ ಶೃಂಗಾರ ಲಹರಿಗೆ ಲಲಿತ ಕಲಾ ಅಕಾಡೆಮಿ ಪುರಸ್ಕಾರ, ಸಂಕ್ಷಿಪ್ತ ಕನ್ನಡ ಭಾಷೆಯ ಚರಿತ್ರೆಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಗಳು ಲಭಿಸಿವೆ. ಮಾಸ್ತಿ ಪ್ರಶಸ್ತಿ ಅವರಿಗೆ ಸಂದ ಮತ್ತೊಂದು ವಿಶಿಷ್ಟ ಹಿರಿಮೆ.
ಉಲ್ಲೇಖಗಳು
ವರ್ಗ:ಸಾಹಿತಿಗಳು
ಹೃದಯ ಪಲ್ಲವಿ
ಸ್ವಾರಸ್ಯ
ವರ್ಗ:ವರ್ಷ-೧೯೮೭ ಕನ್ನಡಚಿತ್ರಗಳು
ಉಣಕಲ್ ಕೆರೆ
ಹುಬ್ಬಳಿಯಲ್ಲಿರುವ ಉಣಕಲ್ ಕೆರೆ ಒಂದು ಸುಂದರವಾದ ಕೆರೆ, ಇದರ ಸುತ್ತ ಒಳ್ಳೆಯ ತೋಟವಿದೆ ಹಾಗೂ ಇದು ಹುಬ್ಬಳ್ಳೆಗೆ ಬರುವವರಿಗೆ ಸ್ವಾಗತ ಕೋರುತ್ತದೆ.
ವರ್ಗ:ಜಲಾಶಯಗಳು
ಕೆ. ಎಸ್. ಪೂರ್ಣಿಮಾ
thumb|right|300px|'ಟಿ.ಪಿ.ಅಶೋಕ್, ಕೆ.ಎಸ್.ಪೂರ್ಣಿಮಾ', ಶ್ರೀನಿವಾಸಮೂರ್ತಿ,ವೈದೇಹಿ ದಂಪತಿಗಳು' 'ಹೆಗ್ಗೋಡಿನ ನೀನಾಸಂ ರಂಗ ಶಿಕ್ಷಣ ಕೇಂದ್ರದಲ್ಲಿ ಅಧ್ಯಾಪಕಿ'ಯಾಗಿ, 'ಸಾಗರದ ಲಾಲ್ ಬಹದೂರ್ ಕಾಲೇಜಿನ ಇಂಗ್ಲೀಷ್ ಪ್ರೊಫೆಸರ್ 'ಆಗಿ ,'ಜರ್ಮನ್ ರಂಗ ನಿರ್ದೇಶಕ ಫ್ರಿಟ್ಸ್ ಬೆನಟ್ಟ್ ರ ಸಹಾಯಕಿ'ಯಾಗಿ, ಕೆಲಸ ಮಾಡಿದ, ಕೆ. ಎಸ್. ಪೂರ್ಣಿಮಾ, ಬಹುಮುಖ ಪ್ರತಿಭೆಯ ಉತ್ಸಾಹಿ ಮಹಿಳೆ. ಬೋಧನೆ, ರಂಗ ನಿರ್ದೇಶನ ,ಕಾವ್ಯ ರಚನೆ, ವಿಮರ್ಶೆಗಳಲ್ಲಿ ತಮ್ಮನ್ನು ಸಂಪೂರ್ಣವಾಗಿ ತೊಡಗಿಸಿಕೊಂಡು ರಂಗಕೃಷಿಮಾಡಿದವರು.
ಪರಿವಾರ
ಪತಿ. ಟಿಪಿ ಅಶೋಕ್. ಮಗ ಸಾರಂಗ.
ವ್ಯಕ್ತಿತ್ವ
ಪೂರ್ಣಿಮಾರವರ ಕಣ್ಣುಗಳಲ್ಲಿ ಅಪಾರ ಕಾಂತಿ ಇರುತ್ತಿತ್ತು. ನಗೆ ಮರೆಯದ ಮುಖ. ಹೊಂಬಣ್ಣ ಎತ್ತರದ ವ್ಯಕ್ತಿತ್ವ. ಒಳ್ಳೆಯ ಮೈಕಟ್ಟು ,ಆರೋಗ್ಯವಂತ ಕಳೆಯ ಚೆಲುವೆಯಾಗಿದ್ದರು. ಆಂತರ್ಯದಲ್ಲೂ ಹೊರಗಡೆಯೂ ಅವರು ಪರಿಣಾಮಕಾರಿಯಾದ ಬೆಳದಿಂಗಳ ವ್ಯಕ್ತಿತ್ವವನ್ನು ಹೊಂದಿದ್ದರು. ಜನರ ಭೇಟಿ, ಸ್ನೇಹ, ತಿರುಗಾಟ, ಅವರಿಗೆ ಬಲುಪ್ರಿಯ. ಗೃಹವನ್ನು ಸಜ್ಜು ಗೊಳಿಸುವಿಕೆ, ಊಟ-ತಿಂಡಿ-ಉಪಚಾರಗಳು, ಮತ್ತು ತೋಟಗಾರಿಕೆಗಳಲ್ಲಿ ಅಪಾರ ಆಸಕ್ತಿ. ಒಳ್ಳೆಯ ಕವಯಿತ್ರಿ, ಸೊಗಸುಗಾತಿ, ಕನಸುಗಾತಿ, ಸಾಹಿತ್ಯ-ಸಂಗೀತ ಪ್ರಿಯೆ ವಿದ್ಯಾರ್ಥಿಗಳೊಂದಿಗೆ ಅಪೂರ್ವ ಸಖ್ಯ ಸಾಧಿಸಿದ ಪ್ರಾಧ್ಯಾಪಕಿ. ಸ್ವತಃ ಬರೆಯಲು ಇಷ್ಟಪಟ್ಟರೂ, ಹೆಚ್ಚು ಬರೆಯದೆ ಬರೆಸುವಿಕೆಯಲ್ಲಿ ತೃಪ್ತಿ ಹೊಂದಿದ ಉಪನ್ಯಾಸಕಿ. ಯಾರನ್ನೂ ಖಂಡಿಸುವುದು, ಅವಹೇಳನಮಾಡುವುದು ಅವರಿಗೆ ಒಗ್ಗದು. ಬದಲಾಗಿ ವಿಶ್ಲೇಷಣೆಯ ಸ್ವಭಾವದವರು.
ನಿಧನ
ಸ್ವಲ್ಪಕಾಲ ಕ್ಯಾನ್ಸರ್ ಕಾಯಿಲೆಯಿಂದ ನರಳುತ್ತಿದ್ದ ಕೆ.ಎಸ್.ಪೂರ್ಣಿಮಾರವರು, ಸನ್. ೨೦೧೨ ರ ಜುಲೈ ೨೪ ರಂದು ನಿಧನರಾದರು.
ವರ್ಗ : ರಂಗನಿರ್ದೇಶಕಿ ವರ್ಗ:ರಂಗಭೂಮಿ
ಟ್ಯೂಬರಸ್ ಸ್ತನಗಳು
ಟ್ಯೂಬರಸ್ ಸ್ತನಗಳು (ಅಥವಾ ಕೊಳವೆಯಾಕಾರದ ಸ್ತನಗಳು) ಜನ್ಮಜಾತ ಅಸಹಜತೆಯ ಪರಿಣಾಮವಾಗಿದೆ. ಇದು ಪುರುಷರು ಮತ್ತು ಮಹಿಳೆಯರಲ್ಲಿ ಒಂದು ಅಥವಾ ಎರಡೂ ಸ್ತನಗಳಲ್ಲಿ ಉಂಟಾಗಬಹುದು. ಪ್ರೌಢಾವಸ್ಥೆಯಲ್ಲಿ ಸ್ತನ ಬೆಳವಣಿಗೆಯು ನಿಂತು ಹೋಗಿರುತ್ತದೆ ಮತ್ತು ಸ್ತನಗಳು ಸಾಮಾನ್ಯವಾಗಿ ಮತ್ತು ಸಂಪೂರ್ಣವಾಗಿ ಬೆಳೆಯಲು ವಿಫಲಗೊಳ್ಳುತ್ತದೆ. ಇದರ ನಿಖರವಾದ ಕಾರಣ ಇನ್ನೂ ಅಸ್ಪಷ್ಟವಾಗಿದೆ, ಆದಾಗ್ಯೂ, ೨೦೧೧ ರ ಅಧ್ಯಯನದ ಪ್ರಕಾರ ಪುರುಷರ ಮತ್ತು ಮಹಿಳೆಯರಲ್ಲಿನ ಕೊಳವೆಯಾಕಾರದ ಸ್ತನಗಳ ಜೀವಕೋಶಗಳು ಕಾಲಜನ್ ಶೇಖರಣೆಯ ಅಸ್ವಸ್ಥತೆಯ ಒಂದು ಆನುವಂಶಿಕ ಕೊಂಡಿಯನ್ನು ಸೂಚಿಸುತ್ತದೆ. ಈ ಸ್ಥಿತಿಯು ಒಂದರಿಂದ ಐದು ಪ್ರತಿಶತ ಸ್ತನಗಳ ರೋಗಿಗಳಿಗೆ ಪರಿಣಾಮ ಬೀರುತ್ತದೆ ಎಂದು ಭಾವಿಸಲಾಗಿದೆ, ಶಸ್ತ್ರಚಿಕಿತ್ಸೆ ಯಾವಾಗಲೂ ಬೇಡಿಕೆಯಿಲ್ಲವಾದ್ದರಿಂದ ಸಾಮಾನ್ಯ ಜನಸಂಖ್ಯೆಯ ಪ್ರಮಾಣವು ತಿಳಿದಿಲ್ಲ.
ಹಿನ್ನೆಲೆ
ಟ್ಯೂಬರಸ್ ಸ್ತನ ವಿರೂಪತೆಯನ್ನು ಮೊದಲ ಬಾರಿಗೆ ೧೯೭೬ ರಲ್ಲಿ ರೀಸ್ ಮತ್ತು ಆಸ್ಟನ್ ರಿಂದ ವಿವರಿಸಲ್ಪಟ್ಟಿತು, ನಂತರ ಇದರ ತೀವ್ರತೆಯನ್ನು ವರ್ಗೀಕರಿಸುವ ಒಂದು ವಿಧಾನವನ್ನು ಅಭಿವೃದ್ಧಿಪಡಿಸಲಾಯಿತು. ಶಸ್ತ್ರಚಿಕಿತ್ಸೆಯ ವರ್ಗೀಕರಣಗಳನ್ನು ಸ್ತನದ ಯಾವ ಭಾಗಗಳನ್ನು ಪ್ರಭಾವಿಸಿದೆ ಎನ್ನುವುದರ ಮೇಲೆ ಮೂರು ಶ್ರೇಣಿಗಳನ್ನಾಗಿ ವಿಂಗಡಿಸಲಾಗಿದೆ: ಮುಖ್ಯವಾಗಿ ಇನ್ಫರೋಮೆಡಿಯಲ್ ಕ್ವಾಡ್ರಾಂಟ್ (ಗ್ರೇಡ್ I), ಟು ಇನ್ ಫ಼ೀರಿಯರ್ ಕ್ವಾಡ್ರಾಂಟ್ (ಗ್ರೇಡ್ II) ಅಥವಾ ಇಡೀ ಸ್ತನ (ಗ್ರೇಡ್ III).
ಶಾರೀರಿಕ ಪರಿಣಾಮಗಳು
ಟ್ಯೂಬರಸ್ ಸರಳವಾಗಿ ಸಣ್ಣ ಅಥವಾ ಬೆಳವಣಿಗೆಯಾಗದ ಸ್ತನಗಳಾಗಿರುವುದಿಲ್ಲ. ಇದರ ಪರಿಣಾಮವು ಸೂಕ್ಷ್ಮವಾಗಿಯೂ ಅಥವಾ ತೀವ್ರವಾಗಿಯೂ ಇರಬಹುದು. ಇದರ ಕೆಲವು ವಿಶಿಷ್ಟ ಗುಣಲಕ್ಷಣಗಳೆಂದರೆ: ವಿಸ್ತಾರವಾಗಿರುವುದು, ಪಫಿ ಹಳದಿ ಬಣ್ಣ, ಸ್ತನಗಳ ನಡುವೆ ಅಸಾಧಾರಣ ಅಗಲವಾದ ಅಂತರ, ಕನಿಷ್ಟ ಸ್ತನ ಅಂಗಾಂಶ, ಕುಸಿತ, ಸಾಮಾನ್ಯ ಸ್ತನ ಪದರಕ್ಕಿಂತ ಹೆಚ್ಚಳ ಮತ್ತು ಎದೆಯ ಮೇಲಿನ ಕಿರಿದಾದ ಅಡಿಪಾಯ. ಈ ಪರಿಸ್ಥಿತಿಯು ಹಾಲುಣಿಸುವ ಮಹಿಳೆಯರಲ್ಲಿ ಕಡಿಮೆ ಹಾಲು ಪೂರೈಕೆಗೆ ಕಾರಣವಾಗಬಹುದು. ಏನೇ ಆದರೂ, ಫಲವತ್ತತೆ ಮತ್ತು ಗರ್ಭಧಾರಣೆಯು ಇಂತಹ ಭೌತಿಕ ಅಂಶಗಳ ಸ್ಥಿತಿಯಿಂದ ಪ್ರಭಾವಿತವಾಗಿಲ್ಲ.
ಮಾನಸಿಕ ಪರಿಣಾಮಗಳು
ಸ್ತನಗಳ ಯಾವುದೇ ವಿರೂಪತೆಯು ಪ್ರೌಢಾವಸ್ಥೆಯಲ್ಲಿ ಮಾತ್ರ ಗೋಚರಿಸುತ್ತದೆ ಮತ್ತು ಪ್ರಾರಂಭದ ಪ್ರೌಢಾವಸ್ಥೆಯ ಪ್ರಾರಂಭದಲ್ಲಿ ಸ್ತನದ ಅಸಾಮಾನ್ಯ ಆಕಾರದಿಂದ ಹುಡುಗಿಯರಲ್ಲಿ ಮನೋಲೈಂಗಿಕ ಸಮಸ್ಯೆಗಳಿಗೆ ಕಾರಣವಾಗಬಹುದು. ಫಲಿತಾಂಶಗಳು ಪರಿಪೂರ್ಣವಾಗಿರದಿದ್ದರೂ ಸಹ, ಕೊಳವೆಯಾಕಾರದ ಸ್ತನಗಳನ್ನು ಸರಿಪಡಿಸುವಲ್ಲಿ ಉಪಯುಕ್ತವಾದ ತಂತ್ರಗಳ ಬಗ್ಗೆ ಶಸ್ತ್ರಚಿಕಿತ್ಸಕ ಅಧ್ಯಯನಗಳು ನೆರವಾಗಿವೆ. ಮಾನಸಿಕ ಪರಿಣಾಮದ ಚಿಕಿತ್ಸೆಯ ಅಗತ್ಯತೆಯಿದೆ ಮತ್ತು ಸಾಮಾಜಿಕ ಚಟುವಟಿಕೆಗಳಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡು ಸ್ವಯಂ-ಗೌರವದಲ್ಲಿ ಸುಧಾರಣೆಗಳನ್ನು ತರುವುದು ಬೇಕಾಗಿದೆ.
ಚಿಕಿತ್ಸೆ
ಅಂಗಾಂಶದ ವಿಸ್ತರಣೆ ವಿಧಾನ ಮತ್ತು ಸ್ತನ ಕಸಿ ಸೇರಿದಂತೆ ಕೆಲವು ಶಸ್ತ್ರಚಿಕಿತ್ಸೆಯ ವಿಧಾನಗಳ ಮೂಲಕ ಟ್ಯೂಬರಸ್ ಸ್ತನಗಳನ್ನು ಸಂಭಾವ್ಯವಾಗಿ ಬದಲಾಯಿಸಬಹುದು. ಟ್ಯೂಬರಸ್ ಸ್ತನಗಳ ರೂಪವನ್ನು ಬದಲಿಸುವ ಪ್ರಕ್ರಿಯೆಯು ನಿಯಮಿತವಾದ ಸ್ತನಗಳ ಬೆಳವಣಿಗೆಗಿಂತ ಹೆಚ್ಚು ಜಟಿಲವಾಗಿದೆ ಮತ್ತು ಪ್ಲಾಸ್ಟಿಕ್ ಶಸ್ತ್ರಚಿಕಿತ್ಸಕರು ಟ್ಯೂಬರಸ್ ಸ್ತನ ತಿದ್ದುಪಡಿಯಲ್ಲಿ ವಿಶೇಷ ತರಬೇತಿಯನ್ನು ಹೊಂದಿದ್ದಾರೆ. ಟ್ಯೂಬರಸ್ ಸ್ತನಗಳು ಜನ್ಮಜಾತ ವಿರೂಪತೆ ಹೊಂದಿದ್ದು, ರಾಷ್ಟ್ರೀಯ ಆರೋಗ್ಯ ಸೇವೆ ಅಡಿಯಲ್ಲಿ ಯು.ಕೆ.ಯಲ್ಲಿ ಚಿಕಿತ್ಸೆಗಾಗಿ ಉಲ್ಲೇಖತೆ ಸಾಧ್ಯವಿದೆ. ಅಂತಹ ಒಂದು ಉಲ್ಲೇಖವನ್ನು ಬಯಸುವವರಿಗೆ ಪ್ರಾರಂಭದಲ್ಲಿ ಸ್ಥಳೀಯ ವೈದ್ಯರನ್ನು ಭೇಟಿ ಮಾಡಿ ಸಲಹೆ ಪಡೆಯಬಹುದು. ಶಸ್ತ್ರಚಿಕಿತ್ಸೆಯಲ್ಲದ ಪರಿಹಾರಗಳನ್ನು ಬಯಸುತ್ತಿರುವವರಿಗೆ, ದೇಹದ ಚಿತ್ರಣದ ನಿಯಮದ ಮೇಲೆ ಸಮಾಲೋಚನೆಯನ್ನು ಶಿಫಾರಸು ಮಾಡಬಹುದು.
ಉಲ್ಲೇಖಗಳು
ವರ್ಗ: ಮಹಿಳಾ ಸ್ವಾಸ್ಥ್ಯ ಲೇಖನ
ಕಾರ್ಲ್ ಗ್ಜೆಲ್ಲೆರಪ್
ಕಾರ್ಲ್ ಗ್ಜೆಲ್ಲೆರಪ್(2 ಜೂನ್ 1857 – 13 ಒಕ್ಟೋಬರ್ 1919) ಡೆನ್ಮಾರ್ಕ್ ದೇಶದ ಕವಿ ಮತ್ತು ಕಾದಂಬರಿಕಾರ. ಇವರಿಗೆ ೧೯೧೭ರ ಸಾಹಿತ್ಯದ ನೋಬೆಲ್ ಪ್ರಶಸ್ತಿಯು ಹೆನ್ರಿಕ್ ಪೊಂಟೊಪ್ಪಿಡನ್ರೊಂದಿಗೆ ದೊರೆತಿದೆ.ಇವರು ನವೋದಯ ಕಾಲದ ಕವಿ.ಇವರು ಕೆಲವು ಬಾರಿ "ಎಪಿಗೋನಸ್" ಎಂಬ ಕಾವ್ಯನಾಮದಲ್ಲಿಯೂ ಬರಯುತ್ತಿದ್ದರು.
ಬಾಹ್ಯ ಸಂಪರ್ಕಗಳು
ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ಕವಿಗಳು ವರ್ಗ:ಡೆನ್ಮಾರ್ಕ್
ಜಾನ್ ಗೇ
ಜಾನ್ ಗೇ(30 ಜೂನ್ 1685 – 4 ಡಿಸೆಂಬರ್ 1732) ಕವಿ ಮತ್ತು ನಾಟಕಕಾರ.
ಸಾಹಿತ್ಯ ರಚನೆ
1708ರ ಹೊತ್ತಿಗೆ ವೈನ್ ಎಂಬ ಪದ್ಯವನ್ನು ಬರೆದು ಜಾನ್ ಪ್ರಸಿದ್ಧನಾದನಲ್ಲದೆ 1713ರಲ್ಲಿ ಗ್ರಾಮ ಜೀವನವನ್ನು ಕುರಿತ ರೂರಲ್ ಸ್ಪೋಟ್ರ್ಸ್‌ ಎಂಬ ಪದ್ಯಸಂಕಲನವನ್ನು ಹೊರತಂದ. 1714ರಲ್ಲಿ ಷಪಡ್ರ್ಸ್‌ ವೀಕ್ ಎಂಬ ವೀರಕಾವ್ಯವನ್ನೂ 1716ರಲ್ಲಿ ಟ್ರೆವಿಯ ಎಂಬ ಅಣಕು ವೀರಕಾವ್ಯವನ್ನೂ ರಚಿಸಿದ. 1727 ಮತ್ತು 1728ರಲ್ಲಿ ಅಚ್ಚಾದ ಫೇಬಲ್ಸ್‌ ಈತನಿಗೆ ಶಾಶ್ವತವಾದ ಪ್ರಸಿದ್ಧಿಯನ್ನು ದೊರಕಿಸಿಕೊಟ್ಟವು. ಆ ವೇಳೆಗೆ ಈತ ಸಾಹಿತ್ಯಕೂಟಗಳಲ್ಲಿ ಸೇರತೊಡಗಿ ಪೋಪ್ ಮತ್ತು ಸ್ವಿಫ್ಟರ ಸ್ನೇಹಿತನಾದ. ಈತನ ದಿ ಬೆಗ್ಗರ್ಸ್‌ ಆಪೆರ (1728) ಎಂಬ ಕೃತಿಗೆ ವಸ್ತುವನ್ನು ಸೂಚಿಸಿದವ ಜೋನಾಥನ್ ಸ್ವಿಫ್ಟ್‌ನೇ. ಈ ಕೃತಿಯಲ್ಲಿ ಇಟಾಲಿಯನ್ ಆಪೆರದ ಮಾರ್ಮಿಕ ವಿಡಂಬನೆಯಿದೆ. ಇಂದಿಗೂ ಜಾನನ ಪ್ರಸಿದ್ಧಿ ನಿಂತಿರುವುದು ಈ ನಾಟಕದಿಂದಲೇ. ಇದರ ಹಾಡುಗಳು ಅತ್ಯಂತ ಜನಪ್ರಿಯವಾದುವು. ನಾಟಕದ ಉತ್ತರ ಭಾಗವಾದ ಪಾಲಿ 1729ರಲ್ಲಿ ಹೊರಬಂತು. ರಾಜಾಸ್ಥಾನವನ್ನು ಟೀಕಿಸುತ್ತದೆಂಬ ಕಾರಣದಿಂದ ಈ ನಾಟಕವನ್ನು ಚೇಂಬರ್ಲಿನ್ ನಿಷೇಧಿಸಿದನಾದರೂ ನಾಟಕದ ಪ್ರತಿಗಳೇನೋ ಚೆನ್ನಾಗಿ ಖರ್ಚಾದವು.